‘Pecah Guni Semua Keluar Pakaian Dalam’- Lelaki Ini Kongsi Pengalaman Beli Bundle ‘Puaka’

Jika dahulu boleh dikatakan agak susah bagi peniaga-peniaga kecil untuk mendapatkan stok bekalan bundle berskala besar atau dalam bentuk guni, namun kini masalah tersebut tidak lagi berlaku.

Dengan hanya bermodalkan serendah ratusan sehingga ribuan ringgit, peniaga-peniaga atau peminat tegar bundle ini boleh mendapatkan bekalan daripada pemborong-pemborong tempatan dengan mudah.

Bagaimanapun seperti mana perniagaan lain, aktiviti jual beli bundle ini turut mempunyai risikonya yang tersendiri. Malah risiko yang diambil peniaga ini boleh dikatakan lebih besar apabila mereka tidak mengetahui apa yang bakal diperolehi mereka apabila membeli guni bundle ini.

Tambahan pula, ianya adalah pakaian terpakai dan dibungkus dalam guni. Seperti yang berlaku kepada seorang peniaga bundle ini apabila guni yang dibelinya tidak mengeluarkan hasil seperti yang diharapkan atau setidaknya menepati dengan apa yang disenaraikan oleh penjual.

“Spender ada dan baju perempuan macam style GRO yang ketat-ketat itu ada.

“(Tetapi) satu t-shirt pun tiada,” luahnya ketika dihubungi The Vocket.

[ FIRST TIME KENE SCAM DENGAN SELLER GUNI BUNDLE. PECAH GUNI KELUAR SEMUA SPENDER SAODAH ! ]

Korang tengok sendiri la video ni. Benda bukan murah RM580 dah labur untuk nak beli guni 'puaka'.

INI ADALAH THREADS! pic.twitter.com/RbgrI0xGu2

— Aidil Hakimi (@AidilHakimi94) November 2, 2020

Bercerita kepada The Vocket mengenai video tular itu,  Aidil Hakimi menjelaskan dia sedar jenis guni yang dibelinya itu tidak menjanjikan hasil lumayan (jackpot) namun apa yang mengecewakan adalah ianya sangat berbeza dengan apa yang disenaraikan penjual sebelum itu.

“Saya sebenarnya faham guni wiper ni memang bukan barang jackpot pun. Ada je pengalaman pecah guni wiper sebelum ni, tapi ada saja t-shirt.

“Ini memang t-shirt tiada langsung, cuma terkilan la sebab mereka yang maklumkan ini wiper black t-shirt,” katanya.

Tambah beliau lagi, penjual seharusnya memaklumkan sahaja guni berkenaan sebagai mix wiper (pakaian campuran) jika tidak pasti akan kandungan guni berkenaan.

Malah, menurutnya “orang dalam scene bundle” akan memahami perkara berkenaan berbanding memberitahu jenis lain tetapi apa yang diperolehi dalam guni adalah lain.

Bercerita lanjut mengenai pengalamannya  itu, Aidil menjelaskan beliau pada hari kejadian membeli tiga guni dengan dua daripadanya adalah wiper black t-shirt seperti dalam video dan satu lagi guni jenis berjenama Adgood.

Untuk guni wiper black t-shirt berkenaan, Aidil menjelaskan hanya satu daripadanya yang mengeluarkan t-shirt manakala satu lagi seperti yang dikongsikannya di Twitter mengeluarkan hasil berupa pakaian dalam.

“Selepas kami pecah guni dan tengok satu pun tiada t-shirt, terus call penjual, kami tak ada marah apa pun cuma cakap baik baik saja.

“Ada juga minta refund sekurangnya separuh tetapi mereka tak bagi. Last-last kami hadap saja kerugian itu,”jelasnya.

Perkongsian yang dibuatnya di Twitter itu bagaimanapun bukanlah berniat untuk memburukkan sesiapa tetapi lebih kepada menceritakan pengalamannya agar dapat dijadikan pengajaran- terutama buat mereka yang baru berjinak-jinak dalam perniagaan bundle.

Beliau yang juga merupakan salah seorang peniaga bundle dan menjual guni mini (yang dipilih dan dibungkus semula daripada guni asal) turut berkongsikan beberapa pesanan penting buat orang ramai terutama yang berminat dengan pakaian bundle.

“Jadi saya sarankan kepada penjual-penjual bundle yang baru, beberapa tips yang boleh pakai untuk ceburi dalam perniagaan bundle ini. Belajar kenal jenis dan jenama guni bundle yang ada.

“Kita ada macam-macam jenis guni dari banyak negara contohnya dari Korea, Usa, Japan. Label pun anda kena tahu. Jadi, dengan pengetahuan yang cukup anda boleh beli guni yang betul,” pesannya di Twitter.

Anda boleh membaca perkongsian penuh Aidil Hakimi mengenai tips yang boleh dipraktikkan sebelum membeli guni bundle atau menceburi perniagaan bundle dengan mengikuti thread beliau di bawah.

2. Jangan expect yang dalam sebuah guni boleh keluar semua Nike, semua dickies, Stussy , Bape. Percaya lah mana2 seller yang dah berjaya tu diorang pun dah pecah guni lebih dari 50 kali untuk dapat barang yang power2 and padu.

Selalunya mini tokol ni barang dah mmg sorting, so takdalah lah dapat yang mengarut macam dalam video tu,brand pun korang boleh nampak and pilih. Yang paling penting harga dia pun lebih saving compare dgn harga guni besar. Dalam Rm120 ke Rm 150 macam tu je modal korang.

Kita masing2 ada struggle tersendiri dalam hidup ni. Ada yang buat dua tiga kerja, buat grab, berniaga makanan minuman, sambil kerja dekat office atau site. So kita permudahkan urusan dan tolong sesama kita.

Bagi peniaga bundle anda boleh sertai Bundle Bundle Club iaitu sebuah perniagaan yang membekalkan guni paling laris di pasaran

Baca juga kisah gadis ini yang menceritakan bagaimana rakannya dikatakan ‘diganggu’ selepas membeli pakaian milik individu yang sudah meninggal dunia di pautan di bawah.

Diganggu Setiap Malam, Gadis Kongsi Rakan ‘Didatangi’ Pemilik Asal Selepas Beli Baju Bundle

Bermula Dengan Modal RM100, Penjual ‘Bundle’ Berjaya Beli Rumah Buat Keluarga Di Usia 20 Tahun

Ini Jawapan Tenang Peniaga Selepas Rakan Kantoi Layan Ganja Ketika Sedang ‘Live’


Pecah Perut Lihat Skil Sean Lee Yang Menghiburkan Buat Makaron

Sejak akhir-akhir ini dapat dilihat konten masakan semakin tempat di kalangan penonton. Para selebriti juga nampaknya tidak terlepas untuk menghasilkannya.

Baru-baru ini pengacara rancangan realiti TV popular iaitu I Can See Your Voice ini turut serta dalam menghasilkan konten masakan dengan menunjukkan cara-cara membuat makanan dari Perancis. Semua ini kerana Sean Lee telah menerima cabaran melalui siri terbaru vlog TV3 iaitu ‘Ohsem Tak? AWESOME!’.

Pada awalnya, Sean tampak sangat yakin untuk hasilkan makaron. Akan tetapi, banyak pula ‘cabaran’ yang perlu dilalui sebelum makaron versi Sean Lee terhasil. Jom  kita ikuti cara unik Sean Lee hasilkan makanan dari Perancis ini.

Alamak! awal-awal lagi dah fail. Tengok sahaja cara Sean Lee mulakan langkah membuat makaron dengan mengasingkan putih dan kuning telur. Bersepah jadinya!

Selesai behempas-pulas asingkan putih telur, dalam usaha untuk mendapatkan konsentrasi yang betul, putih telur perlulah dipukul sehingga sebati. Untuk mengetahui sama ada adunan sudah likat atau sebaliknya, salah satu tips untuk mengetahuinya adalah dengan terbalikkan mangkuk.

Akan tetapi lain jadinya apabila Sean Lee terbalikkan mangkuk. Makin bersepah dan mandi telurlah jawabnya.

Kali ini cabaran Sean Lee nampak berjaya tanpa gagal. Adunan yang dihasilkan telah dibentuk dan dibakar. Boleh tahan warna-warni pilihan warna Sean Lee.

Sekali pandang, makaron buatan Sean Lee nampak seakan berpecah pun ada. Mungkin disebabkan adunan yang kurang tepat. Walau bagaimanapun, Sean Lee terus semangat. Apa yang beliau lakukan adalah ‘menghias’ makaron beliau menggunakan topping coklat.

Akhirnya misi Sean Lee untuk hasilkan makaron telahpun siap. Meskipun pelbagai cabaran terpaksa dilalui tetapi Sean Lee terus bersemangat dan kekal ceria.

Sekiranya anda menonton video di bawah, pasti anda akan teruja dengan warna video ini yang tampak seakan video profesional dengan penggunaan kamera yang mahal.

Pada kali ini, kami ingin kongsikan sebuah ‘rahsia’ dimana anda juga boleh mendapatkan efek yang sama dengan hanya merakam menggunakan Samsung A51.

Ya, berbekalkan telefon pintar Samsung yang hadir dengan empat kamera belakang terdiri daripada sensor 48-megapixel ini anda sudah boleh mendapatkan rakaman video yang menarik seperti ini.

Nak tahu apa yang lebih best, skrin Samsung A51 ini hadir dengan paparan Super AMOLED yang membuatkan warna pada skrin dan video lebih menonjol dan menceriakan.

Selain itu, apa yang menarik mengenai Samsung A51 ini adalah ketahanan baterinya. Buat anda yang sering menggunakan telefon atau sering melayari media sosial, Samsung A51 pasti dapat melakukannya dengan mudah untuk satu pengecasan penuh untuk satu hari penggunaan.

Berdasarkan ciri yang ditawarkan pasti anda sudah membayangkan harga yang premium buat Samsung A51. Namun tidak, model ini sedia untuk dimiliki dengan harga serendah RM1,299 bagi model dengan 6GB RAM dan RM1,399 buat model 8GB RAM.

Untuk pengetahuan anda, siri vlog Ohsem Tak ini akan turut menampilkan beberapa lagi artis ternama yang lain. Klik di bawah untuk menonton secara penuh bagaimana Sean Lee menghasilkan Makaron.

Tonton juga siri vlog Ohsem Tak menampilkan dua lagi artis iaitu Nabila Razali, Ismail Izzani dan Haqiem Rusli.

Khabarnya Samsung bakal melancarkan telefon pintar flagship terbaru mereka tidak lama lagi. Klik pautan di bawah untuk mengetahui lebih lanjut.

Lebih Premium Dan Eksklusif, Samsung Galaxy Note 20 Bakal Hadir Dengan Warna ‘Mystic Bronze’

Amerika Syarikat Pilih Samsung S20 Tactical Edition Untuk Kegunaan Tentera Elit


Pecah Rekod Dan Membanggakan, 5 Pelajar Malaysia Ini Berjaya Diterima Masuk Ke Harvard

Pada tahun ini, Malaysia telah pecah rekod apabila lima pelajar diterima dan bakal melanjutkan pengajian dalam program sarjana muda di Universiti Harvard, Amerika Syarikat bagi sesi 2026.

Difahamkan, ini merupakan rekod tertinggi bagi kemasukan ke universiti berprestij dunia itu. Lima pelajar Malaysia berkenaan terdiri daripada Herman Leong Xin Yang dan Ishant Shah dari Pulau Pinang, Chooi Je Qin dari Johor, Carisma Michaela Wong dari Sabah dan Lee Ee Jenn dari Kuala Lumpur.

Mereka terpilih daripada 61,220 pemohon dengan kadar pengambilan pelajar bagi kelas 2026 adalah yang paling rendah dalam sejarah Harvard iaitu 3.19 peratus. Malah, kelima-lima pelajar tersebut akan melanjutkan pengajian dalam pelbagai bidang antaranya biokimia, ekonomi, politik dan sosiologi.

Untuk pengetahuan anda, Herman merupakan pelajar A-Level di Kolej Yayasan UEM (KYUEM) di bawah biasiswa Jabatan Perkhidmatan Awam manakala Carisma merupakan pelajar A-Level di KYUEM melalui biasiswa Yayasan Khazanah.

Je Qin pula mengikuti A-Level di sekolah antarabangsa, Kolej Tuanku Ja’afar di Negeri Sembilan, manakala Ishant kini mengikuti Program Matrikulasi Antarabangsa Kanada di Kolej Sunway dan Ee Jenn merupakan pelajar A-Level di Garden International School.

Dalam satu kenyataan oleh Alumni Penemuduga Kolej Harvard Untuk Malaysia, pencapaian itu amat membanggakan kerana sebelum ini, maksimum hanya dua pelajar dari Malaysia yang diterima masuk ke universiti berkenaan.

This is the largest number of students admitted to Harvard College in a single year in 🇲🇾's history! Each one of them have a unique story & represent the best of 🇲🇾, north to south, east to west. We wish them all the best & hope more students are inspired to apply. pic.twitter.com/MdvpAcu1Jm

— Nadiah Wan (@lapetitemaligne) April 2, 2022

“Kami sangat teruja kerana lima pelajar Malaysia ini memecahkan rekod dan diterima masuk ke Harvard dalam tahun yang sama. Sebelum ini, sekurang-kurangnya ada dua pelajar Malaysia diterima masuk setiap tahun dan adakalanya tiada,” kata seorang penemuduga, Wan Nadiah Wan Mohd Abdullah Yaakob.

Tambahnya, pengajian di kolej berprestij itu tidak membebankan pelajar daripada keluarga dengan pendapatan di antara AS$75,000 (RM316,447)dan AS$150,000 (RM632,895) setahun kerana hanya perlu membayar yuran pada kadar kosong hingga 10 peratus mengikut pendapatan tahunan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Jerat Kehancuran Hidup’- Pinjaman Peribadi GOpinjam Dari Touch ‘n Go Undang Pertikaian Netizen

KWSP Umum Butiran Penuh Permohonan Untuk Pengeluaran Khas RM10,000

Pandu Kereta Pelanggan Sehingga Enjin Rosak, Tindakan Bengkel Ini Undang Kemarahan Pemilik Preve


Pecah Rekod Rampasan Terbesar, Rakyat Malaysia Ditahan Bawa Dadah Bernilai RM178 Juta Di Taiwan

Enam warganegara Malaysia telah didakwa atas kesalahan berkaitan dengan penyeludupan heroin terbesar Taiwan tahun ini, menurut satu kenyataan yang dikeluarkan pada hari Rabu oleh Pejabat Pendakwa Daerah Taiwan seperti yang dilaporkan oleh Cocunuts KL.

Pendakwa raya dalam satu kenyataan berkata, pada 23 April, di 117 batu nautika barat daya Pelabuhan Kaohsiung, enam lelaki itu ditahan di laut. Mereka didapati membawa 122 kilogram heroin dan 300 kilogram ketamin menggunakan bot tunda yang didaftarkan di Malaysia.

Dadah itu, yang dikatakan polis mempunyai nilai sebanyak AS$40 juta (RM178 juta), didakwa diseludup dari “Segi Tiga Emas,” sebuah wilayah yang dibentuk oleh persimpangan sempadan Thailand, Laos dan Myanmar.

Pendakwa raya mendakwa keenam-enam mereka berlepas dari sebuah pelabuhan di Sabah, lalu mengambil dadah itu daripada kapal yang tidak dikenali di perairan berhampiran Sarawak.

Menurut pihak pendakwa, suspek ditahan ketika cuba berkomunikasi dengan kapal lain ketika berada di zon ekonomi eksklusif Taiwan.

Bertindak mengikut sumber, pengawal pantai Taiwan menjejaki kapal tersebut dan menahan enam anak kapal. Sebelum di tahan, mereka berkeras untuk tidak membenarkan pengawal pantai menggeledah kapal mereka.

Menurut pihak pendakwaan, lelaki itu didakwa melanggar Akta Hal Ehwal Farmaseutikal, Akta Penalti Penyeludupan dan Akta Pencegahan Bahaya Narkotik.

Untuk rekod, ini bukanlah kali pertama rakyat Malaysia didakwa memecah rekod rampasan terbesar dadah di negara luar.

Terdahulu, The Vocket melaporkan bahawa polis Australia berjaya merampas dadah terbesar yang pernah direkodkan di negara tersebut bernilai kira-kira A $ 140 juta (RM431 juta), dan menahan seorang warganegara Malaysia yang didapati membawa dadah terlarang.

Difahamkan bahawa dadah seberat 450kg – berat piano besar – itu diletakkan di dalam kargo laut dan akan diedarkan di sekitar Melbourne.

Lelaki yang tidak dinamakan itu didakwa mengimport dan memiliki sejumlah ubat komersial, jika didapati bersalah, hukuman maksimum yang bakal menanti beliau adalah penjara seumur hidup, lapor Utusan Malaysia.

16 tan dadah bernilai RM5.2 bilion dirampas, terbesar dalam sejarah Malaysia. Rujuk pautan di bawah untuk membaca.

16 Tan Dadah Bernilai RM5.2 Bilion Dirampas, Terbesar Dalam Sejarah Malaysia

Taktik Dua Beranak ‘Tunda’ Toyota Alphard Gagal, Rupanya Berisi Dadah Bernilai RM23.75 Juta


Acer Malaysia Lancar 3 Komputer Riba Dengan Tema ‘Avengers: Infinity War’

Tiga jenis laptop Acer yang terpilih untuk membawakan 3 karakter Marvel’s Avengers: Infinity War ialah Acer Aspire 6, acer Nitro 5 dan Acer Swift 3. Laptop edisi ini boleh didapatkan dari 17 April hingga 30 Jun 2018 dan anda berpeluang untuk mendapatkan USB Drive atau pemacu kilat Avengers edisi terhad serta beg laptop bernilai RM399.

acer Nitro 5
acer Nitro 5 akan menampilkan watak Thanos yang akan menghiasi paparan desktop dan keyboard LED merah serta kemasan emas yang akan menghiasi engsel laptop berkenaan.

acer Swift 3
acer Swift 3 merupakan laptop yang paling nipis dalam tiga jenis laptop yang menampilkan tema filem ini. Laptop ini akan diselaputi dengan warna merah bagi menyelaraskan watak Iron Man yang akan menghiasi paparan laptop ini. Logo pada belakang panel laptop ini akan bercahaya apabila sedang digunakan.

acer Aspire 6
acer Aspire 6 merupakan edisi yang paling handsome sekali yang bertemakan warna biru yang membawakan watak Captain America. Paling menarik, touch pad edisi ini akan dihiasi dengan corak unik yang sepadan dengan tema keseluruhan watak Captain America.

Laptop edisi Avengers Infinity War ini boleh didapati di laman web acer. Harga bermula pada harga RM3,299 sehingga RM4,399 bergantung kepada model yang anda inginkan.


‘It’ Pecah Rekod Tayangan Box Office Filem Seram Di Amerika Syarikat

Dah kata cerita ini hebat. Filem adaptasi novel seram Stephen King ini mendapat respon positif daripada peminat filem seram dan sudah memperoleh kutipan USD117.2 juta di minggu pertama ianya ditayangkan di 4,103 pawagam sekitar Amerika Syarikat.

Ianya nyata melepasi jangkaan awal pihak New Line dan Warner Bros. ini. Ianya menjadikan filem It filem dengan kutipan pembukaan tertinggi untuk tahun 2017 selepas Beauty And The Beast dan Guardians of the Galaxy Vol.2. Kutipan pembukaan It juga hampir sama dengan apa yang Spider-Man: Homecoming kutip di minggu pertama.

“It nyata mempunyai satu kelebihan dari segi cerita, cara filem ini dibuat dan marketing filem ini,” kata wakil Warner Bros, Jeff Goldstein. Mana tidaknya, karya terbaru It ini menerima markah 87% di laman kritikan filem Rotten Tomatoes. Kami sendiri memberi rating 8/10 untuk filem It ini.

BACA: ‘It’ Lebih Hebat, Seram Dan Sarat Dengan Kejutan

Ianya satu kejayaan yang hebat untuk sebuah filem dengan rating R-Rated. Cuma Deadpool yang berada di atas It untuk kutipan minggu pertama dalam kategori ini iaitu USD132.4 juta. Jika dibandingkan dengan filem selaliran pula, kutipan It dua kali ganda lebih berbanding filem seram dengan kutipan paling tinggi sebelum ini, Paranormal Activity 3 yang mengutip USD58 juta pada tahun 2011.

Jika ditambah dengan kutipan dari seluruh dunia, It menerima USD62 juta lagi menjadikan filem ini mendapat USD179 juta pada minggu pertama sahaja! Sangat hebat dan kutipan ini sudah pun cover kos pembikinan filem ini, USD35 juta.

Pennywise The Clown sekali lagi berjaya ‘menghiburkan’ peminatnya di seluruh dunia. Adakah anda terhibur dengan gelagat Pennywise? Ada yang mungkin tak puas dengan kadar keseraman cerita ini tetapi kita tunggu It: Chapter Two. Mana tahu dua kali ganda seramnya dari It yang pertama ini.


Pecat Dollah Dan TMJ Tawar Biayai Jurulatih Asing Untuk FAM

Tunku Mahkota Johor, Tunku Ismail Sultan Ibrahim menuntut Persatuan Bola Sepak Malaysia (FAM) segera memecat Dollah Salleh, selain bersedia membantu mendapatkan bajet bagi membiayai jurulatih asing berkualiti.

Dalam satu kenyataan yang dikeluarkan menerusi laman sosial Facebook rasmi pasukan Johor Darul Ta’zim (JDT), Johor Southern Tigers, hari ini, Tunku Ismail berharap apa yang diluahkannya kepada FAM itu akan disampaikan kepada Presiden badan induk berkenaan, Tengku Abdullah Sultan Ahmad Shah.

Tonton: Video Aksi 10 Gol UAE Membelasah Malaysia

Tunku Ismail yang juga Penaung Diraja Persatuan Bola Sepak Negeri Johor (PBNJ) berkata, khidmat jurulatih luar yang baik juga amat penting dan memberikan contoh perbezaan pemain-pemain JDT ketika beraksi bersama kelab dan kebangsaan.

“Cukup-cukuplah kita berperangai bodoh sombong. Pecat Dollah secepat mungkin dan cuba memperbaiki apa yang kita mampu sebelum imej bola sepak tanah air semakin hancur,” kata Tunku Ismail.

Tunku Ismail berkata, bekas pemain JDT dan bintang Argentina Pablo Aimar pernah menegurnya mengenai perkara terbabit.

“Pablo Aimar pernah mengajar saya, tiada maknanya memiliki sebuah kereta Ferrari sekiranya pemandunya hanya tahu memandu sebuah van. Jadi untuk memiliki sebuah pasukan yang baik, 50 peratus adalah kejurulatihan dan 50 peratus adalah pemain,”.

Ini adalah kenyataan kedua berturut-turut dikeluarkan oleh Tunku Ismail hari ini menerusi Facebook JDT, selang beberapa jam susulan kekalahan mengaibkan 10-0 Malaysia di tangan UAE malam tadi.

Dalam kenyataan awalnya, Tunku Ismail berkata, skuad Harimau Malaya sudah terlambat untuk memperbaiki kedudukannya di ranking dunia selepas kekalahan itu.

MESEJ DYAM TUNKU MAHKOTA JOHOR KEPADA SETIAUSAHA FAM DAN FAMTolong sampaikan kepada Presiden FAM bahawa Persatuan…

Posted by JOHOR Southern Tigers on Thursday, September 3, 2015

LIKE dan FOLLOW Vocket di Facebook serta Instagram


Pedang Perang Salib Didakwa Milik Knights Templar Berusia 900 Tahun Ditemui Di Israel

Seorang penyelam amatur, Shlomi Katzin yang menyelam di perairan utara Israel, Haifa menemui sebilah pedang yang didakwa milik seorang pahlawan Knights Templar pada Perang Salib yang berlaku 900 tahun yang lalu. Difahamkan bahawa pedang, yang sekarang sudah ditutup dengan sisa laut muncul akibat daripada pergeseran pasir yang terjadi di perairan terbabit.

Lembaga Antiquities Israel (IAA) mengatakan setelah pedang itu dibersihkan dan dianalisis, IAA bercadang untuk mempamerkan pedang itu di depan umum dalam masa terdekat.

Perang Salib, yang bermula pada tahun 1095 dan berlangsung selama berabad-abad, menyaksikan golongan Kristian Eropah melakukan perjalanan ke Timur Tengah dalam usaha untuk merebut Yerusalem yang dianggap Tanah Suci dari tangan orang Islam.

An Israeli scuba diver has salvaged an ancient sword off the country's Mediterranean coast that experts say dates back to the Crusaders. The weapon is estimated to be 900 years old. https://t.co/jqml1KH4wn pic.twitter.com/c5rBs5Pqzi

Kobi Sharvit, ketua Unit Arkeologi Laut IAA, mengatakan pantai Carmel, di mana pedang itu dijumpai, memberikan perlindungan kepada kapal-kapal yang bertandang ke sana dari ribut yang terjadi di sepanjang pantai. “Situasi ini telah menyebabkan kapal dagang selama berabad-abad, meninggalkan penemuan arkeologi yang kaya,” katanya.

Para penyelidik menganggap pedang itu mungkin ada kaitan dengan kubu kuat tentera salib di Atlit. “Pedang itu berat kerana batu-batu yang melekat padanya dan juga kerana pedang besi dan besar… Ini bermaksud orang yang memegang pedang ini dan [bertarung] dengannya sangat kuat. Saya cuba membayangkannya di medan perang dengan semua perisai dan pedang,” katanya sebelum menyambung, “[Badan] dia semestinya dalam keadaan baik, mungkin mereka lebih besar dari kita hari ini tetapi pasti lebih kuat. Dan itu luar biasa.”

Breaking news. South of Haifa near Atlit Fortress, below sea level at a depth of about 6 meters. A crusader knight's sword was discovered, from 900 years ago it was discovered by a diver. pic.twitter.com/eBACSyOfPY

— Dr. Haim Cohen دكتور حاييم كوهين (@Haim44) October 18, 2021

Knights Templar adalah pahlawan Kristian yang taat. Kumpulan ini dibina di Yerusalem antara tahun 1118 dan 1119 Masihi, setelah Perang Salib Pertama atau sekitar tahun 1096-1099. Tugas utamanya adalah melindungi orang Eropah yang berkunjung ke Tanah Suci.

Mereka terkenal di seluruh Eropah sebagai pasukan tempur elit. Mereka berada di pusat politik dan ekonomi Eropah dan mengambil bahagian dalam kempen ketenteraan Kristian di Tanah Suci selama hampir 200 tahun. Pada tahun 1312, Paus Clement V secara rasmi membubarkan Knights Templar.

3 jeneral perang Islam hebat dalam lipatan sejarah dunia yang anda patut tahu. Untuk bacaan lanjut, klik pautan di bawah.

3 Jeneral Perang Islam Hebat Dalam Lipatan Sejarah Dunia Yang Anda Patut Tahu


Pedas Sangatkah ‘Ayam Goreng Extra Spicy 3X’ McDonald’s Ini?

Adakah anda masih ingat rasa kepedasan ‘ayam goreng 2X spicy’ yang pernah diperkenalkan oleh McDonald’s sebelum ini? Jika bagi anda rasa ayam tersebut sudah pedas, bayangkan jika ditambah lagi level kepedasannya.

McDonald’s telah memperkenalkan menu baharu iaitu ‘Ayam Goreng Extra Spicy 3X’ dan telah tersedia semalam di semua cawangan restoran McDonald’s. Kami telah mencuba sendiri menu terbaru yang diperkenalkan oleh McDonald’s.

Jadi apa pandangan kami mengenai ‘Ayam Goreng Extra Spicy 3X’ ini? Bagi kami rasa yang ditawarkan ternyata tidak mengecewakan. Mengapa kami katakan begitu?

Rasa yang ditawarkan pedas daripada ayam goreng regular yang biasa dijual. Setiap gigitan akan memberikan ‘kick’ deria rasa anda dan pastinya akan membuatkan anda tercari-cari air untuk menghilangkan rasa pedas.

Lihat warna pada kulit ayam pun boleh rasa kepedasannya. Walaupun ianya 3x pedas, akan tetapi rasanya tidaklah pedas seperti Maggi Pedas Giler dan Samyang. Rasa pedasnya ‘just nice’ dan masih boleh dinikmati.

Ayam Goreng Extra Spicy 3X ini dijual pada harga RM11.90 untuk ala carte dan RM16.95 untuk set dengan air dan kentang goreng.

Disebabkan permintaan yang tinggi untuk Ayam Goreng 3X pedas ini, hampir kebanyakkan cawangan McDolands kehabisan stok untuk menu ini. Nasihat kami adalah untuk anda memesan set ini menerusi Food Panda. Barulah anda tahu ayam goreng ini masih ada dalam stok atau pun tidak. Kecewa nanti bila sampai McDonalds tiba-tiba ayam dah habis. Selamat mencuba!


Pedas Sangatkah Mi Kering Hitam Daebak ‘Ghost Pepper’ Ini?

Selepas KFC mengeluarkan ‘Ghost Pepper Zinger Burger dan Twister’, ramai yang kecewa kerana kepedasannya tidak seperti yang diharapkan. Namun, kini muncul pula perisa Ghost Pepper untuk mi segera yang dikenali sebagai Daebak ‘Ghost Pepper’ Spicy Chicken.

Selepas ‘terkena’ dengan KFC, kami teruja untuk cuba mi segera Daebak ini. Khabarnya, mi segera ini hanya ditawarkan untuk masa terhad di 7-Eleven sahaja. Jadi sebelum ianya habis di 7-Eleven, kami sempat membeli satu bekas mi ghost pepper ini.

Penangan pedas Daebak Ghost Pepper Spicy Chicken Noodles! Mmm…sudah bersedia untuk dihangatkan? 🔥😆 Diwar-warkan mi terpedas di Malaysia, mi Daebak ini menggunakan ghost pepper which is one of the SPICIEST CHILI in the world, giving your tastebuds a numbingly spicy experience. Masih yakin anda mampu merasai penangannya? 🌶🔥 Inilah masa untuk anda buktikan! Only available for 3 months and in quantity at 7 Eleven stores nationwide! Sahut cabaran kami untuk anda ambil risiko mencuba mi pedas kami! Boleh ke tak? 😏 #Daebak #Spicy #GhostPepper #ConsumeAtYourOwnRisk #Instant #Noodles #CanOrNotChallenge

A post shared by  Daebak Noodles (@daebaknoodles) on Feb 26, 2019 at 12:56am PST

Rekaan packaging mi ini sudah terserlah ‘kepedasannya’ dan turut tertera gambar skala kepedasan cili ghost pepper ini berbanding dengan cili lain seperti orange habanero dan jalapeno. Berdasarkan skala ini, kepedasan ghost pepper memang jauh meninggalkan pedas cili yang lain.

Tanpa membuang masa, selepas merendam mi ini selama 5 minit dan ditambah dengan perencah ghost pepper, mi ini memang ‘menakutkan’ untuk dimakan (mi kering ini memang berwarna hitam).

Suapan pertama sahaja, rasa pedas mi ini terus menyerang lidah dan bibir anda. Mi ini walaupun pedas, tetapi ianya sedap untuk dimakan. Yang tidak sedapnya mulut dan tekak anda akan rasa pedas dan pedas itu akan berlegar dalam mulut untuk beberapa minit. Anda akan lebih ‘menderita’ jika tiada air sejuk di sisi.

Sebagai perbandingan, Daebak ‘Ghost Pepper’ Spicy Chicken ini adalah lebih pedas daripada Maggi Pedas Giler dan Samyang Hot Chicken. Itu pada pandangan kami. Anda yang kaki makan pedas, kena cuba Daebak ‘Ghost Pepper’ Spicy Chicken. Pedas dan sedap.


Pedofil UK, US Ambil Kesempatan Terhadap Kanak-Kanak Malaysia Secara Online

Menurut satu laporan yang ditulis oleh Zahratulhayat Mat Arif dalam akhbar berbahasa Inggeris, New Straits Times, polis telah menubuhkan pasukan penyiasat khas melibatkan pedophiles warga asing yang menjadikan kanak-kanak Malaysia sebagai mangsa dalam talian.

Pasukan ‘Children’s Cyber Sexual Investigation’ ditubuhkan awal bulan ini untuk menyiasat kes-kes paedophile melibatkan kanak-kanak Malaysia, seawal usia 14 tahun.

Ketua Polis Negara, Tan Sri Khalid Abu Bakar berkata, pasukan itu membuat penemuan awal tahun ini dan sedang mengesan ‘perekrut’ yang terlibat.

“Perekrut ini datangnya dari Amerika Syarikat dan United Kingdom. Kebanyakan kanak-kanak terlibat berusia di antara 14 dan 15 tahun.”

“Modus operandi mereka dikenali sebagai ‘cyber sexual grooming’. Perekrut akan memberitahu kanak-kanak untuk merekodkan video mereka,” katanya sambil menambah polis masih menyiasat tujuan rakaman video kerana ini adalah kes jenayah siber baru.

Khalid berkata demikian selepas menghadiri majlis penutup seminar pegawai kanan wanita di Dewan Sultan Haji Ahmad Shah, Maktab PDRM Cheras.

Majlis itu ditutup oleh Menteri Wanita, Keluarga dan Masyarakat, Datuk Seri Rohani Abdul Karim.

Rohani pula berkata ibu bapa perlu memerhatikan aktiviti anak-anak mereka untuk menghalang mereka daripada terlibat dalam jenayah siber itu.

“Walaupun kanak-kanak berada di rumah dan tidak bergaul dengan orang luar, itu tidak bermakna bahawa mereka selamat. Ibu bapa perlu lebih berhati-hati dan memantau aktiviti anak-anak mereka,” katanya.


Pegang Pesanan Arwah Ibu Jangan Berhutang, Pemuda 22 Tahun Beli BMW RM90,000 Secara Tunai

Seorang pemuda berusia 22 tahun, Noor Alif Hazrin Mohd Radzi berbangga dapat membeli sebuah BMW secara tunai yang berharga RM90,000 untuk kegunaan sendiri.

Memetik Harian Metro, kereta jenama mewah itu dibeli menggunakan hasil titik peluhnya menjual produk sendiri dan menjadi ejen dropship sejak berusia 18 tahun lagi.

Noor Alif Hazrin berasal dari Sungai Petani, Kedah itu turut membeli secara tunai kenderaan terpakai jenama mewah seperti Toyota Alphard (RM60,000), selain Honda Civic (RM50,000) dan jenama tempatan, Proton Satria Neo (RM20,000).

“Pada 2021 ketika umur saya 21 tahun, saya ada beli kereta Proton Waja tetapi sudah menjualnya dan pada tahun sama, saya beli pula Toyota Alphard sebab lebih besar serta memudahkan untuk saya ambil stok (barang jualan).

“Kemudian, saya beli lagi Proton Satria Neo dan penghujung tahun lalu, beli pula Honda. Pada Mac lalu baru saya beli BMW ini,” katanya.

Tambah beliau lagi, semua kenderaan itu secara tunai kerana berpegang kepada pesanan arwah ibunya yang tidak menggalakkannya berhutang selagi masih belum habis belajar.

“Lagipun saya tiada kerja tetap lagi ketika itu, jadi sebab itu saya tak beli kereta baharu yang memerlukan saya buat pinjaman bank.

“Ramai kecam, ada kata saya tak kena kejar dengan Lembaga Hasil Dalam Negeri (LHDN), tapi mereka tidak tahu cerita sebenar, sedangkan harga kereta yang dibeli itu boleh buat separuh deposit kereta baharu,” katanya.

Menurutnya juga, sebuah Toyota Alphard diwakafkan sebelum ibunya meninggal dunia pada Julai lalu, kepada sebuah masjid di Kuala Selangor untuk dijadikan kenderaan jenazah.

“Saya ambil keputusan untuk wakafkan kenderaan itu sebagai saham akhirat saya dan arwah ibu, memandangkan tiada yang menggunakannya,” katanya yang turut menjual semula Proton Satria Neo.

Noor Alif Hazrin yang mengeluarkan produk sendiri pada Jun lalu berkongsi kisahnya di aplikasi TikTok baru-baru ini sebelum ia tular.

“Perkongsian itu bukan nak buktikan apa-apa (atau menunjuk), sebaliknya saya nak berkongsi perjalanan kehidupan saya dari umur 18 tahun hingga sekarang, selain untuk kenangan.

“Nanti bila-bila boleh tengok semula terutama ketika saya mula berhijrah ke Kuala Lumpur waktu sambung belajar dulu dengan segala-galanya perlu tanggung sendiri.

“Pemergian mak meninggalkan impak besar dalam hidup saya. Selama ini saya tak kongsi kesusahan, tetapi baru ini kongsi apa saya sudah buat untuk mak. Alhamdulillah, saya sempat membahagiakan mak saya walaupun tak lama,” katanya.


Pegang Pisang Goreng Tanpa Pengepit, Tindakan WAF Buat ‘Tuan Kedai’ Terkejut

Bila bercerita mengenai kebersihan makanan, orang kita mungkin antara yang paling sensitif mengenainya. Apa-apa sahaja yang dilihat kurang bersih dalam pengendalian makanan pasti akan menjadi bualan terutamanya di media sosial.

Seperti yang berlaku kepada Timbalan Menteri Belia Dan Sukan Wan Ahmad Fayhsal (WAF) baru-baru ini -yang dirakam mengambil dan memegang pisang goreng di sebuah gerai tanpa menggunakan pengepit.

Mengambil pisang goreng tanpa pengepit adalah okay jika ia diambil dari pinggan atau plastik yang telah disediakan.

Tetapi apa yang dilakukan beliau adalah mengambil makanan itu daripada dulang atau bekas bersama pisang goreng yang baru siap dimasak dan untuk dijual dengan menggunakan tangan.

Tindakannya itu mengambil dan menyentuh makanan yang disediakan untuk dijual itu tanpa pengepit atau apa-apa sahaja peralatan mencetuskan kritikan dalam kalangan netizen yang rata-ratanya menganggap ia sebagai kurang bersih (dan kurang sopan).

Tambah mengejutkan, kejadian tersebut bukan sahaja tular di media sosial dengan pelbagai teguran daripada netizen, tetapi ia turut mengundang reaksi terkejut daripada tuan kedai.

Menerusi satu komen yang dibuat di Facebook- di bawah gambar tersebut, seorang wanita dikenali sebagai Nurul Asyikin Roshidan yang mengaku dirinya pemilik gerai itu juga terkejut dengan tindakan timbalan menteri itu.

“Hai, saya pemilik kedai pisang goreng yang tular ini. Kami pun terkejut juga masa depa (mereka) datang serbu semalam,

“Penuh keliling kedai, tak tahu nak kata apa. Yang lawaknya kami pun tak kenal dia tu siapa,” jelasnya mengenai kedatangan timbalan menteri itu.

Mengulas mengenai tindakan Wan Ahmad Fayhsal yang mengamil pisang goreng itu tanpa pengepit, beliau menjelaskan perkara itu sebagai ‘kurang sopan’.

Ia dijelaskan melalui satu balasan kepada komen yang diberikan netizen mengenai perkara berkenaan dalam hantaran yang sama di Facebook.

“Agak kurang sopan la sebab pengepit kami sediakan,” jelas tuan kedai berkenaan.

Baca juga perkongsian semasa di media sosial yang kami kongsikan sebelum ini melalui pautan di bawah.

Gara-Gara Komen Di LinkedIn Menteri, CEO Syarikat Ini Terus Dikejar ‘Cybertrooper’ Malaysia

Pernah Gayakan Gaun Rizman Ruzaini Sebelum Natasha Hudson, Pavitra Minta Bahunya Ditutup

Selesa Dan Menceriakan, Pemuda Ini Kongsi Pengalaman ‘Berharga’ Sepanjang Kuarantin Di MAEPS


Pegawai Daerah Dan Ketua Polis Semporna Beri Penjelasan Mengenai Isu Ebit Lew

Sejak semalam hangat di media sosial apabila pendakwah bebas Ebit Lew dilaporkan agar diminta berhenti memberikan sumbangan di Sabah atau beliau boleh dikenakan denda sebanyak RM100,000 atau penjara selamat tiga tahun.

Bagi mengelakkan isu tersebut berlarutan, Pegawai Daerah Semporna, Suhaimi Ejip dan Ketua Polis Daerah Semporna, Superintendan Sabarudin Rahmat telah tampil memberikan penjelasan berkenaan perkara tersebut.

Menurut Sinar Harian, Suhaimi berkata beliau memahami niat ikhlas Ebit Lew ingin membantu namun pihak beliau tidak menerima apa-apa makluman berkenaan tujuan pendakwah bebas tersebut selain daripada beliau ingin mendirikan sebuah premis bagi tujuan persekolahan.

“Saya sebagai tuan rumah mengalu-alukan kedatangan beliau dan menghargainya namun apabila kita memasuki ‘rumah’, kita harus mengetuk ‘pintu rumah’ terlebih dahulu, namun beliau tidak datang ke Pejabat Daerah Semporna.

“Sebaliknya hanya memaklumkan jadual perjalanannya melalui pembantu peribadinya dan tidak bertemu secara bersemuka menerangkan tujuan dan jabatan yang mempunyai autoriti yang membenarkan individu atau agensi masuk ke daerah adalah Pejabat Daerah,” katanya ketika dihubungi Sinar Harian.

Beliau turut menjelaskan bahawa permohonan untuk mendirikan struktur bagi tujuan pembinaan kelas Al-Quran dan Fardu Ain (KAFA) di kawasan pulau perlu mengikut protokol iaitu melalui proses di bawah Ordinan Tanah Bab 68 (permohonan tanah) terlebih dahulu.

“Kita memberi sokongan moral kepada beliau sebagai Muslim namun untuk pembinaan penempatan di bawah seliaan Taman-Taman Sabah (TTS).

“Jika Ebit melalui Penolong Pemungut Hasil Tanah (PPHT), mereka juga perlu rujuk kepada Pejabat Daerah. Kalau buat pondok sementara kita mungkin boleh benarkan atas dasar budi bicara namun jika mendirikan kelas KAFA ia bersifat kekal dan pulau itu ada pemilik atau pewarisnya,” katanya.

Mengulas lanjut mengenai isu di mana ia difahamkan pendakwah bebas tersebut tidak dibenarkan masuk kerana isu keselamatan, Ketua Polis Daerah Semporna, Superintendan Sabarudin Rahmat memaklumkan bahawa perkara tersebut di bawah pengurusan serta tanggungjawab pihak TTS.

“Tidak (bukan isu keselamatan). Ia hanya lebih kepada isu kebenaran masuk dalam kawasan yang diwartakan dan di bawah pengurusan dan kawalan serta bidang tanggungjawab oleh pihak TTS,” jelasnya.

Perkara tersebut dipercayai susulan daripada kenyataan yang dikatakan program Ebit Lew di kawasan sekitar pulau di Semporna terpaksa dihentikan atas faktor keselamatan.

Terdahulu, Ebit Lew telah mengeluarkan kenyataan di laman Facebook beliau di mana beliau telah memohon maaf secara terbuka kepada penduduk di Semporna, Sabah.

Baca perkongsian kami yang terdahulu mengenai Ebit Lew yang diminta henti beri sumbangan di Sabah atau boleh dikenakan penjara selama 3 tahun melalui pautan di bawah.

Ebit Lew Diminta Henti Beri Sumbangan Di Sabah, Diberitahu Boleh Dihukum Penjara 3 Tahun

157 Penduduk Bajau Laut Masuk Islam Secara Sukarela Selepas Mendengar Perkongsian Ebit Lew


Ketua Pegawai Eksekutif adidas Menyangkal Dakwaan Jualan YEEZY Menurun

Ketua Pegawai Eksekutif adidas, Kasper Rorsted menyangkal khabar angin yang berleluasa menyatakan penjualan YEEZY merundum disebabkan Kanye West.

Sebelum ini, Kanye West menyatakan sokongannya terhadap President Donald Trump dengan memuat naik gambar topinya tertulis ‘Make America Great Again’ yang merupakan slogan berkempen President Trump.

Akan tetapi, menurut Rorsted, adidas menjangkakan akan bekerjasama lagi dengan Kanye West pada tahun-tahun mendatang dan menerusi laporan kewangan suku ketiga mendapati penjualan YEZZY tidak merundum seperti didakwa ramai pihak. Malah, bagi Rorsted, kerjasama yang terjalin antara Kanye West dan adidas tidak merugikan, dan ianya merupakan satu kejayaan.


10 Teknik Rahsia Cari Tiket Flight Pada Harga Lebih Murah

Berapa ramai yang akan melompat kegirangan bila kita nampak AirAsia buat promo tiket flight gila-gila? Mesti ramai kan? Aku adalah salah seorangnya. Tapi, kalau waktu biasa tanpa sebarang promo, bisakah (Sheila on 7 sangat bunyinya!) kita nak dapat tiket flight murah? Bisa aja dong, ikuti 10 selok-belok ini dan InsyaAllah, ia akan membuahkan hasil. Bookmark dan kongsi post ini dengan rakan BFF anda ya, orang kata sharing is caring gitu!

Cara ini boleh dipakai kalau kita guna Skyscanner. Letak saja “Everywhere” dalam carian dan nak lagi best? Tarikhnya pula letak “Cheapest month“. Skyscanner akan beri kita senarai lokasi-lokasi termurah pada bulan termurah. Cara ini lebih sesuai kalau kita baru nak mencari destinasi travel dan bukan untuk targeted location.

Flight pada Jumaat malam dan Sabtu malam akan jadi paling mahal. Selasa tengahari sebaliknya, akan lebih menjimatkan poket travel anda. Sebabnya, kebanyakan syarikat penerbangan antarabangsa akan keluarkan harga jualan tiket minggu mereka seawal Selasa tengahari. Terbang untuk flight tengahari juga akan jadi lebih murah dari terbang pada waktu awal pagi dan malam.

Mengikut kajian yang dilakukan oleh Skyscanner dan CheapAir, 7 minggu adalah tempoh terbaik untuk penerbangan jarak dekat dan 18 minggu pula untuk penerbangan jarak jauh. Elakkan dari tempah terlalu awal dan juga last-minute booking.

Mungkin ramai dah pernah dengar tentang travel hack ni. Mesti ada yang pernah perasan, kali pertama cari tiket flight, harganya RM250 contohnya. Kali kedua kita datang ke flight booking website yang sama dan untuk penerbangan yang sama, tiba-tiba harga tiket naik jadi RM270. Ini fungsi Incognito Mode, syarikat penerbangan tak boleh manipulasi internet history kita untuk menaikkan sedikit harga dengan sewenang-wenangnya.

Walaupun aku selalu pakai Skyscanner, tapi aku akan bandingkan harga flight dengan beberapa flight booking website seperti Expedia, Kayak, Momondo dan sebagainya. Sebab kadang-kadang tu, Expedia boleh jadi lebih murah dari Skyscanner atau Momondo tawar harga paling tinggi berbanding yang lain. Rujuk poin seterusnya dulu sebelum anda nak tempah terus dari third-party companies ini.

Rujuk di laman web third-party macam Skyscanner tu memang memudahkan kita, boleh nampak semua harga yang ditawarkan dalam satu page. Tapi, rajin-rajinkanlah menyinggah di laman web rasmi syarikat penerbangan dan bandingkan harganya juga. Sebab ada flight di Skyscanner contohnya, mengecas booking fee dan ada juga flight deals yang boleh didapati di laman web rasmi airline saja.

Aku akui, terbang dengan satu airline dengan direct route lebih mudah dari terbang dengan multiple airlines. Tak perlu nak keluar masuk imigresen untuk transit atau menunggu berejam di ruang transit. Tapi, contoh terbaik aku boleh beri di sini adalah flight aku ke Tbilisi dari Kuala Lumpur. Direct flight dengan Turkish Airlines ketika itu adalah RM2200-RM2300. Flight aku hanya RM1500 saja, dengan terbang dengan multiple airlines.

Sebaik saja anda tempah tiket penerbangan, dalam masa 24 jam, rajinkanlah cek kalau ada harga tiket flight yang lebih murah tetiba muncul lepas tu. Kalau anda tempah melalui Skyscanner, anda boleh sign up untuk flight price alert. Kalau terma dan syarat dalam tiket penerbangan menyatakan anda boleh buat full refund dalam masa 24 jam tanpa sebarang cancellation fee, anda boleh batal tiket flight anda dan tempah tiket yang lebih murah. Tapi ingat, dalam masa 24 saja.

Selok-belok cara ini agak nakal sedikit. Aku sarankan hanya untuk berani saja. Aku pun pernah buat, pernah juga plan backfired. Begini, selalunya kita akan gunakan destinasi kita sebagai destinasi terakhir untuk kapal terbang mendarat, bukan? Berbeza dengan cara ini, kita menggunakan destinasi kita sebagai destinasi transit. Tiba saja di destinasi transit, kita terus menuju ke balai ketibaan dan bukan menuju ke bahagian penumpang transit. 2 benda anda kena ingat sebelum nak pakai cara ini, tiada daftar masuk bagasi dan hanya untuk penerbangan sehala saja.

Teknik ini juga untuk pada yang sanggup. Selagi tempoh penerbangan aku tak lebih dari 3 jam,  aku tak kan tempah tempat duduk dengan bajet airline. Selain Airasia, kebanyakan bajet airline seperti Transavia, Ryanair akan mengenakan cas tambahan untuk pilihan tempat duduk. Nasib aku baik setakat ini, kebanyakan tempat duduk rawak aku dapat adalah window seat. Jarang dapat tempat duduk di bahagian tengah.


Acer Perkenalkan Predator Thronos, Kokpit Gaming Lengkap Dengan Harga RM56,999

Acer Malaysia baru-baru ini telah memperkenalkan sebuah kokpit gaming khas buat para gamer melalui model Predator Thronos. Pelancaran yang dibuat di Axiata Arena ini turut menunjukkan kehebatan Acer Predator Thronos ini.

Berbeza daripada kerusi gaming yang banyak ditawarkan di pasaran ketika ini, model ini membolehkan para pengguna duduk dengan sisi 140 darjah serta mampu menyokong sehingga tiga monitor 27-inci.

Melalui pakej yang ditawarkan, para pengguna turut menerima desktop Predator Orion 9000 yang hadir dengan penyertaan spesifikasi yang tinggi. Penggunaan Intel Core i7, NVIDIA GeForce 1080 Ti, RAM 16GB, SSD 256GB serta ruang storan 2TB pastinya membuatkan pengalaman bermain game anda lebih puas.

Selain itu, turut disertakan bersama tiga monitor Acer Predator 27-inci yang menyokong NVIDIA G-Sync. Turut diberikan secara percuma adalah mouse gaming Predator Galea 300, fon telinga Predator Cestor dan keyboard gaming Predator Flare.

Mengulas mengenai harga, kokpit gaming ini bakal ditawarkan dengan harga RM56,999. Sebuah harga yang premium buat para gamer namun melihat kepada kepada model-model yang ditawarkan, jelas ianya berbaloi sekiranya anda sanggup melabur kepada kepuasan bermain game.


‘Pegawai Imigresen Minta RM3,000 Kalau Mahu Lepas’ – Menteri Akui Buat Kecoh, Bongkar Isu Rasuah Di KLIA

Tiong King Sing berkata lawatannya ke Lapangan Terbang Antarabangsa Kuala Lumpur (KLIA) telah mendedahkan kegiatan rasuah di pintu masuk utama negara. Menteri pelancongan, seni dan budaya itu juga mengakui berada di tengah-tengah kekecohan di lapangan terbang itu baru-baru ini, lapor NST.

“Kehadiran saya mendedahkan budaya rasuah oleh beberapa pegawai dan penyalahgunaan kuasa yang kronik,” katanya dalam satu kenyataan. Tambahnya, beliau akan memberikan butiran terperinci kepada Suruhanjaya Pencegahan Rasuah Malaysia.

Terdahulu, Menteri Pengangkutan Loke Siew Fook berkata pihak berkuasa lapangan terbang sedang menyiasat insiden melibatkan seorang menteri yang didakwa masuk ke balai ketibaan tanpa pas untuk membantu seorang warga China yang ditahan.

Menteri berkenaan didakwa mencetuskan kekecohan dengan memasuki balai ketibaan antarabangsa bagi membantu seorang warga China yang dinafikan masuk ke negara itu. Menteri itu kemudian didakwa memarahi polis bantuan KLIA dan pegawai imigresen ketika cuba membantu warga China itu.

Bagaimanapun, Tiong menafikan bahawa dia cuba membantu membebaskan warga asing itu.

“Saya tidak mempunyai kuasa untuk itu, dan saya hanya akan merosakkan reputasi saya sendiri jika saya berbuat demikian.” Menurut Tiong, pegawai imigresen mengenakan bayaran sebanyak RM3,000 untuk membebaskan pelancong yang ditahan mereka.

“Tambahan RM3,000 diperlukan jika ingin pulang ke negara asal dengan segera melalui ‘laluan khas’ manakala RM12,000 untuk kos pemprosesan visa. Saya akan bangkitkan perkara ini kepada Kabinet termasuk cadangan untuk menghapuskan ejen yang mengendalikan pelancong asing yang ditolak masuk ke negara ini.

Tiong mencadangkan agar perkara itu dikendalikan syarikat penerbangan itu bagi mengelak kejadian serupa berulang.


Pegawai Imigresen Perlu Belajar Bahasa Mandarin Terima Reaksi Pelbagai Netizen

Tahun melawat Malaysia 2020 akan tiba tidak lama lagi. Jadi pelbagai inisiatif dilaksanakan bagi menambah jumlah pelancong untuk melancong ke sini. Namun, langkah terbaru yang diumumkan oleh Kementerian Pelancongan baru-baru ini telah menimbulkan perdebatan di kalangan masyarakat Malaysia.

Terbaru, Ketua Pengarah Jabatan Imigresen, Datuk Khairul Dzaimee Daud mengumukan bahawa Pegawai Imigresen akan diajar Bahasa Mandarin dan bahasa-bahasa penting lain sebagai satu cara untuk tampil lebih mesra kepada pelancong dari luar negara dan juga untuk menyediakan perkhidmatan yang lebih baik.

Malaysian immigration officers will be taught basic Mandarin and other major languages, to provide better service at the country’s entry points, such as KLIA. pic.twitter.com/uEo4Q6tdug

Walaupun langkah ini mungkin kelihatan proaktif, namun para netizen telah menyatakan pendapat mereka mengenai perkara ini, sebahagian besar daripada mereka mendapati idea belajar Bahasa baru untuk mengalu-alukan pelancong adalah tidak wajar.

Malaysia ni kelakar. Orang luar nak masuk, kita yang kena belajar bahasa dia orang. Kalau orang Malaysia nak pergi luar, kita ni yang kena beria belajar Jepun/Korea/Russia etc untuk memudahkan urusan dekat sana. https://t.co/Te6R3iMs56

Do the immigration officers in Australia, UK or France learn basic mandarin or other major languages too?

— pawfeejjaaa (@parijjaaa) December 3, 2019

Bodoh2 je nak kena belajar basic mandarin. Takde pulak immigration US, Australia, Canada nak kena belajar mandarin. Nak visit Malaysia, belajar la cakap Bahasa Malaysia. Ataupun cakap english. Besar kepala sungguh.

Sepupu aku dia nak pergi Korea..Sanggup ambil kelas bahasa Korea dan belajar melalui Internet selama 6 bulan..Bnyak yg dia tulis..Sedangkan sepupu aku fasih bertutur Bahasa Inggeris juga..Sebb apa belajar? sebb dia hormat negara org tu dia fahm..Kau duduk Malaysia tak Faham²..

— ENTAHLERR (@shesyaaa_) December 3, 2019

Namun, ada juga netizen yang bersetuju dengan inisiatif yang bakal dilaksanakan itu dengan memberikan hujah masing-masing.

actually, some prominent countries have taken the initiative to have their immigration officers to learn mandarin. I recommend travel more ✌

— Hafiz Ghani (@cacatcintaYET) December 4, 2019

Tak pelik/kelakar sangat; Pegawai Kastam dan Sempadan di Amerika Syarikat diwajibkan belajar bahasa Spanyol manakala Pegawai TSA pula diberi ganjaran jika mereka mengetahui antara 24 bahasa utama di dunia.

Pride should not come at the cost of hospitality and efficiency.

— Arif Nazran 👁🗨👮 (@MrDerpski) December 4, 2019

X kelakar pon, yes kita boleh bangga dgn bahasa kita tapi kita kena jugak belajar bahasa lain if not for them for us so ada la added value kalau apply mana2 bidang kerja x kan la sampai tua nak dgn mindset 'kau datang negara aku, cakap bahasa aku'.

— SomethingWitty (@haraminthe) December 4, 2019

Ternyata langkah yang diumumkan oleh Jabatan Imigresen telah mencetuskan perbahasan dikalangan netizen. Apa pendapat anda tentang langkah yang bakal dilaksanakan oleh Jabatan Imigresen ini?

Terdahulu, rakyat Malaysia di kedudukan tertinggi dalam senarai pemerhatian imigresen Australia. Klik pautan di bawah untuk bacaan lanjut.

Rakyat Malaysia Berada Di Kedudukan Tertinggi Dalam Senarai Pemerhatian Imigresen Australia

Sanggup Terjun Bangunan, Imigresen Serbu Markas Sindiket ‘Online Scam’ Terbesar Di Cyberjaya

Wanita Ini Dedah Tip Mudah Lepasi Imigresen Korea Selatan


Pegawai Imigresen Tubuh Syarikat Bisnes, Jadi Tempat Transaksi ‘Duit Suapan’ Sindiket Penyeludupan PATI

Seorang pegawai Jabatan Imigresen Malaysia (JIM) bertugas di Lapangan Terbang Tawau (LTT), Sabah yang ditahan sepasukan pegawai Suruhanjaya Pencegahan Rasuah Malaysia (SPRM) Khamis lalu didapati menubuhkan syarikat perniagaan bagi tujuan melakukan transaksi wang rasuah yang diberikan sindiket penyeludupan pendatang haram tanpa izin (PATI).

Sumber Harian Metro berkata, risikan pegawai SPRM mendapati suspek menggunakan akaun bank syarikat itu bagi mengaburi aktiviti transaksi wang haram diperolehi.

“Berdasarkan risikan mendapati suspek lelaki terbabit menggunakan tiga akaun bank bagi tujuan itu. Ia membabitkan akaun bank syarikat berkenaan, akaun simpanan peribadi miliknya serta akaun bank milik individu yang dilantik sebagai proksi.

“Siasatan mendapati suspek berperanan sebagai orang tengah antara sindiket dan pegawai JIM bertugas di kaunter LTT,” katanya.

Menurutnya, siasatan mendapati duit rasuah berkenaan digunakan bagi tujuan memenuhi gaya hidup.

Sementara itu 10 individu termasuk enam pegawai Jabatan Imigresen Malaysia (JIM) yang ditahan SPRM berhubung sindiket penyeludupan pendatang haram Filipina ke Semenanjung Malaysia melalui Lapangan Terbang Tawau (LTT) dibebaskan semalam.

Majistret Dzul Elmy Yunus mengeluarkan perintah itu selepas membenarkan permohonan Pegawai Penyiasat SPRM, Wan Muhammad Iqmal Wan Ishak untuk tidak melanjutkan tempoh tahanan reman terhadap semua suspek.

Wan Iqmal dalam permohonannya berkata, Bahagian Siasatan SPRM sudah melengkapkan siasatan dan memohon pembebasan ke atas semua suspek mengikut Seksyen 49(2) Akta SPRM 2009 bagi memastikan kehadiran mereka di mahkamah sekiranya diperlukan bagi membantu siasatan.

Bagaimanapun jumlah wang jaminan ke atas kesemua suspek akan ditentukan kemudian oleh pihak SPRM.


Pegawai Kementerian Kewangan Jepun Letak Jawatan Akibat Skandal Gangguan Seksual

Kekecohan mengenai skandal gangguan seksual yang melibatkan pegawai kementerian tersebut, Junichi Fukuda terhadap wartawan wanita heboh sejak seminggu yang lalu. Keadaan semakin meruncing apabila tersebarnya rakaman audio perbualan antara pegawai tersebut dan mangsa.

Menteri Kewangan Jepun, Taro Aso mengesahkan penerimaan perletakan jawatan daripada pegawai tersebut semalam. Walaubagaimanapun, Junichi Fukuda menafikan tuduhan tersebut dan memberi kenyataan bahawa beliau meletak jawatan akibat tekanan yang diterimanya di tempat kerja. Tambahnya lagi, beliau akan menyaman syarikat majalah tersebut.

Pihak Kementerian Kewangan Jepun akan menjalankan siasatan mengenai kes ini dengan bantuan khidmat guaman daripada luar. Jawatan beliau akan disandang sementara oleh pegawai kanan sekretariat kementerian tersebut, Koji Yano.


Penolong Pegawai Perubatan Dikecam Gara-Gara Dakwaan ‘HIV Adalah Hukuman Daripada Tuhan’

Seorang penolong pegawai perubatan diserang oleh netizen apabila dia bertindak mendakwa mereka yang dijangkiti penyakit HIV adalah sebahagian daripada hukuman tuhan. Dakwaan beliau ini bukan sahaja tidak wajar, malah mengeruhkan lagi usaha kerajaan untuk menentang stigma buruk dan diskriminasi yang selalu ada pada pesakit HIV di kalangan masyarakat di Malaysia.

Mohd Izham, seorang penolong pegawai perubatan perubatan di Klinik Kesihatan Kuala Perlis sudah pun menutup akaun TikTok beliau, sehari selepas videonya tular di media sosial. Dakwaan beliau ini jelas tidak boleh diterima sehingga ada yang sudah pun membuat aduan kepada Kementerian Kesihatan Malaysia untuk mengambil tindakan ke atasnya.

Video yang mula tular sejak semalam itu memaparkan Mohd Izham memberitahu pengikutnya tentang seorang pesakit yang mengaku mempunyai beberapa pasangan seksual setelah didapati positif HIV.

Kalau ada sesiapa nak buat test HIV atau STD, elakkan la jumpa orang macam ni. Makin stress nanti.

Tak perlu la nak terus judge & jatuhkan hukum walau jelas apa yg pesakit dia buat tu, salah. pic.twitter.com/WHfoQGU0NL

Di dalam video tersebut, Izham berkongsi cerita tentang pesakitnya bernama Azrul yang datang mengadu kepadanya mengenai masalah kesihatan yang dialami olehnya di bahagian kemaluan.

“Samada tiga benda.. satu HIV, yang kedua Sifilis dan yang ketiga Gonorrhea, jadi dia menjalani ujian darah,” kata Mohd Izham dalam video tersebut sambil berkongsi mengenai kudis yang dia lihat pada pesakit tersebut.

“Azrul ni memang ada HIV. HIV positif boh..,” tambahnya. Dia yang mempunyai 137,000 pengikut, juga menyatakan rasa terkejut ketika mendengar cerita mengenai ‘skandal’ Azrul.

“Tuhan menciptakan HIV [sebagai] hukuman bagi mereka yang telah melakukan hubungan seks di luar nikah,” katanya kemudian, mendesak mereka yang melakukan hubungan seks sebelum menikah untuk ‘bertaubat.’

HIV atau Human Immunodeficiency Virus adalah wabak yang mempunyai kekuatan untuk memusnahkan sistem ketahanan badan seseorang dan menyebabkan AIDS. Kesan kepada penyakit ini adalah pesakit akan mudah mendapat jangkitan kuman dan kanser.

HIV mudah dijangkiti melalui cecair badan seperti darah, air mani, cecair faraj dan susu ibu. Ia juga boleh merebak melalui hubungan seks bebas bersama individu yang telah dijangkiti, seorang penagih yang berkongsi jarum suntikan, mereka yang membuat pemindahan darah dan organ yang sudah tercemar dengan wabak ini serta ibu yang telah dijangkiti boleh merebakkan HIV kepada bayinya ketika dalam rahim, melahirkan atau sewaktu menyusu.

Walaupun HIV kuat di dalam badan manusia, tetapi ia lemah jika terdedah kepada luar badan manusia. Ia juga tidak akan menjangkiti manusia dengan sentuhan seperti berjabat tangan, memeluk atau bekerja dengan pesakit AIDS, ia tidak akan menular jika anda berkongsi perkakas atau makanan dengan seorang pesakit AIDS, ia juga tidak merebak melalui bersin, batuk, berpeluh dan gigitan nyamuk.

Setakat ini masih tiada apa-apa kenyataan yang dibuat oleh pihak klinik dan KKM. Difahamkan bahawa akaun media sosial Mohd Izham sudahpun ditutup untuk tatapan umum. Sejak video itu tular di laman Twitter, ia telah ditonton oleh ribuan orang.

Seorang doktor yang tidak mahu disebutkan namanya berkata kepada The Vocket bahawa isi kandungan video tersebut sebenarnya baik, namun kekurangannya adalah apabila Izham mula menghukum pesakitnya, di mana ia sama sekali terpesong dari segi etika seorang pengamal perubatan.

“Sebagai pengamal perubatan, kita tak patut jatuh hukum dekat seseorang, lagi-lagi kalau kita cakap benda tu betul-betul depan pesakit yang sedang kita rawat. Itu adalah satu kesalahan.

“Apa yang kita patut buat adalah rujuk kes tersebut kepada doktor, dengan itu doktor tersebut boleh terangkan dengan lebih jelas apa sifat sesebuah penyakit itu pada pesakit tanpa ada unsur diskriminasi kepada agama atau menakut-nakutkan orang atas nama kematian.  Pegawai perubatan sepatutnya menenangkan pesakitnya dalam apa juga keadaan, walaupun pesakitnya melakukan sesuatu yang salah dari segi akhlak atau agama,” kata doktor tersebut kepada The Vocket.

Sebuah video TikTok yang telah dirakamkan oleh seorang pekerja kesihatan (Health Care Worker) di utara Malaysia telah menyebarkan maklumat yang tidak tepat dan menambahkan stigma dan diskriminasi terhadap orang yang hidup dengan HIV.

— Malaysian AIDS Council (@myAIDScouncil) September 29, 2021

i hate it when ppl said things like this. there are individuals out there that got HIV without any sexual intercourse so it is not a balasan for berzina or something 😒 https://t.co/ykM4c5kTXk

— AZWA ZUZU (@azwaamanina) September 29, 2021

I don’t know how getting HIV is a “punishment from God”. You can get it as easily from a needle stick injury while treating patients. Is giving medical services worthy of being punished?

Don’t normalise this kind of mindset. With medical advancements, everyone can live normally https://t.co/OoVU5DlROn

— aizat🦷 (@pseudo_tazia) September 29, 2021

Please investigate this medical staff. Rasenya cara dia nak kingsi maklumat dan pengalaman tu mcm misleading and can be hurtful to those who suffer this kind of disease https://t.co/6Q97K7ds1I

— airolkacak (@airolkacak) September 29, 2021

Walaupun video itu berisi nasihat yang baik, namun untuk menghukum seseorang disebabkan masa lalu dan kisah peribadinya adalah salah bagi seorang pengamal perubatan.

Tambahan pula, stigma yang wujud di kalangan masyarakat di Malaysia mengenai penyakit HIV masih menebal dan sebagai seorang pengamal perubatan, Izham sepatutnya membantu dalam memberi pengetahuan yang meluas mengenai penyakit ini.

Lihat bagaimana lelaki ini bebas dari wabak HIV. Untuk bacaan lanjut, klik pautan di bawah.

Tidak Bergantung Kepada Ubat-Ubatan, Lelaki Ini Berjaya Bebas Daripada Virus HIV

Malaysia Jadi Negara Pasifik Barat Pertama Hapus Penularan HIV Daripada Ibu Ke Anak


Pegawai Tentera Udara Mabuk Ketika Memandu, Langgar Enjin Pesawat Pejuang Hingga Terbakar

Pada minggu lalu, beberapa keping gambar berlegar di media luar negara apabila sebuah Volkswagen Touran telah melanggar pesawat pejuang MiG-29 Fulcrum milik Tentera Udara Ukraine di Pangkalan Udara Vasylkiv.

Seorang pegawai Tentera Udara Ukraine yang mabuk gagal mengawal kereta Volkswagen miliknya, lalu merempuh dan mencetuskan kebakaran yang menyebabkan kerosakkan teruk pada jet pejuang tersebut.

Last night, 08 WHITE (c/n 2960731239), a MiG-29 Izdeliye 9-13 of #Ukraine Air Force's 40th Tactical Aviation Brigaade got damaged after a drunk officer of #Ukrainian AF rammed his car to the poor fighter jet in #Vasilkov Air Base near #Kiev. LDARZ had overhauled the MiG in 2017. pic.twitter.com/sPcRFq2PtN

— Babak Taghvaee – The Crisis Watch (@BabakTaghvaee1) March 12, 2021

Pusat Arahan Udara milik Tentera Udara Ukraine telah membuat satu pengumuman terbuka secara terperinci mengenai kejadian yang berlaku pada 10 Mac yang lalu melalui Facebook Rasmi mereka.

Pemandu kereta yang mengalami kecederaan telah diberikan pertolongan cemas dan keadaannya tidak kritikal (cedera pada muka, dada) dan kini dia berada di bawah jagaan doktor. Siasatan rasmi sedang dilakukan di unit ketenteraan ekoran kejadian yang berlaku.

Pejabat pendakwa tentera garnisun Kyiv memulakan siasatan pra-perbicaraan dalam prosiding setiap kesalahan jenayah di bawah Bahagian 3 Artikel 411 Kanun Jenayah Ukraine.

Jangan main-main dengan hal memandu ketika mabuk ini, kapal terbang pun pemandu mabuk boleh langgar, apatahlah lagi kenderaan-kenderaan lebih kecil yang lain.

Baca lagi artikel-artikel hal berita semasa yang berlaku di sekeliling dunia melalui pautan di bawah.

Berang Elaun Mingguan Dipotong, Lelaki Ini Pilih Untuk Saman Ibu Bapanya

Mahu Luaskan Penggunaan, Thailand Mahu Sertakan Ganja Dalam Makanan Dan Kosmetik


Pegawai Tinggi Korea Utara Ditembak Mati Selepas Keluar Dari Pusat Kuarantin Coronavirus Tanpa Kebenaran

Seorang pegawai yang bertanggungjawab menjaga perdagangan di Korea Utara ditembak dan dibunuh selepas melawat tempat mandi awam semasa dalam tempoh kuarintin bagi mencegah wabak coronavirus, menurut media Korea Selatan.

Menurut laporan dari akhbar Dong-a Ilbo dan Daily Mail, pegawai itu telah diasingkan untuk tujuan kuarantin selepas dia pulang dari China.

Hukuman bunuh dijatuhkan selepas pemimpin Korea Utara Kim Jong-un membuat keputusan bahawa negara itu akan diperintah menggunakan undang-undang tentera terhadap sesiapa yang meninggalkan pusat kuarantin tanpa pelepasan doktor.

Turut dilaporkan bahawa seorang pegawai lain yang cuba menutup kesalahan pegawai tadi turut menerima nasib yang sama.

Korea Utara telah menutup sempadannya dengan China dan hanya membenarkan perjalanan yang sangat terhad antara dua negara. Pyongyang mengumumkan bahawa kuarantin akan berlaku bagi individu tertentu selama 30 hari dan bukannya seperti negara-negara iaitu 14 hari.

Ini bukan kali pertama Kim Jong-un dilaporkan menjatuhkan hukuman bunuh terhadap pegawai tertingginya. Terdahulu, mantan Timbalan Menteri Keselamatan Awam, O Sang-hon telah dijatuhkan hukuman sama.

Korea Utara belum lagi mengesahkan sebarang kes coronavirus. Pegawai Pertubuhan Kesihatan Sedunia (WHO) di Pyongyang turut melaporkan bahawa setakat hari ini mereka tidak mempunyai apa-apa kes yang melibatkan coronavirus.

Berikut adalah bacaan lanjut mengenai Korea Utara yang perlu anda tahu.

Korea Utara Kata Negaranya Lebih Selamat Untuk Pelancong Berbanding London

Tiada Nike Atau adidas, Hanya ‘Sneakers’ Buatan Kilang Ini Dijual Di Korea Utara

7 Gambar Yang Membezakan Kehidupan Di Korea Selatan Dan Korea Utara


Peguam Anggap Etnik Rohingya Beban, Tak Terkejut Jika Mereka ‘Demand’ Hak Rakyat Malaysia

Masyarakat Rohingya yang hadir ke Malaysia selepas dari negara sendiri akibat penindasan keras yang dialami oleh mereka akan menjadi satu beban buat negara ini. Perkara ini terjadi kerana sebahagian rakyat Malaysia mengalu-alukan kedatangan mereka dan menganggap mereka adalah saudara malang yang harus dibantu, kata peguam, Norman Fernandez kepada Sinar Harian.

Sejak berlakunya ‘pembersihan etnik’ di Myanmar, masyarakat Rohingya telah merebak melarikan diri daripada negara masing-masing dengan Malaysia adalah antara negara yang menjadi destinasi masyarakat ini selain Indonesia, Thailand dan Bangladesh.

Bagi Norman, jika situasi ini berterusan, beliau tidak terkejut bahawa suatu hari nanti etnik Rohingnya akan mengusul atau menuntut hak seperti rakyat Malaysia iaitu diiktiraf sebagai bangsa Melayu dan berhak mendapat pendidikan di universiti awam tempatan.

Tambah beliau lagi, selagi ada sebahagian masyarakat Melayu yang sanggup mendendangkan lagu ‘Selamat Malam Rohingya’ dan menganggap mereka sebagai saudara, selagi itulah kumpulan ini akan datang ke Malaysia dan terus kekal di negara ini.

“Tidak mustahil dalam tiga ke empat generasi (akan datang), Rohingya di Malaysia yang beragama Islam boleh cakap bahasa Malaysia dan sudah mengamalkan budaya Melayu, akan menuntut untuk diiktiraf sebagai Melayu. Mereka akan menuntut hak belajar di Universiti Teknologi Mara (UiTM). Alahai, terkenang sajak Usman Awang. Semua boleh jadi Melayu,” katanya.

Berita mengenai penindasan kaum Rohingya di Myanmar telah dilaporkan sejak tahun 2015 lagi, manakala Pertubuhan Bangsa-Bangsa Bersatu (PBB) menyifatkan etnik Rohingya sebagai minoriti paling teraniaya di dunia dan pada tahun 2016 hingga 2017.

Sejak itu, masyarakat Rohingya terus melarikan diri dari negara sendiri dengan menaiki kapal untuk masuk ke negara-negara berdekatan.

Pada tahun 2020 pula, Mahkamah Keadilan Antarabangsa (ICJ) telah mengeluarkan amaran tegas kepada Myanmar untuk menghalang pembunuhan masyarakat Rohingya di sana dengan meluluskan langkah awal dan memerintahkan kerajaan Myanmar untuk “mengambil semua langkah dengan kuasa yang ada” untuk menghentikan penganiayaan kumpulan minoriti negara itu.

Manakala sejak beberapa tahun ini, rakyat Malaysia juga telah dihidangkan dengan pelbagai cerita kurang enak mengenai masyarakat Rohingya yang tinggal di negara ini. Kebanyakannya adalah kekacauan yang menganggu keselamatan rakyat Malaysia.


Peguam Ini Jelaskan Majikan Wajib Bayar Gaji Penuh Untuk Bulan Mac

Antara perkara yang menjadi persoalan selepas pengumuman langkah kawalan pergerakan oleh kerajaan sudah tentunya berkait dengan urusan pembayaran gaji pekerja-pekerja yang diberikan cuti sehingga 31 Mac ini.

Walaupun pekerja dalam 14 sektor penting seperti peruncitan, bekalan makanan ,perbankan, kesihatan, tenaga, telekomunikasi, pos dan pengangkutan masih bekerja namun ada juga beberapa sektor lain yang memerlukan pekerja bercuti dan tidak boleh untuk bekerja dari rumah seperti sektor perkilangan.

Walaupun diberikan cuti untuk baki bulan ini, namun seorang peguam  sumber manusia, Firdaus Zakaria seperti dilaporkan Astro Awani menjelaskan pihak majikan masih wajib untuk membayar gaji penuh pekerja-pekerja mereka seperti biasa.

“Ini adalah arahan untuk semua pekerja bekerja seperti biasa, cuma bekerja dari rumah. Ia bukan pelepasan cuti. Ia satu kaedah mengawal pergerakan sahaja.

“Mereka perlu dibayar gaji sepert biasa, cuma soal elaun itu adalah perkara yang berbeza kerana ia bukan suatu kemestian untuk dibayar,” katanya.

Manakala mereka yang tidak dapat melakukan kerja dari rumah juga tambahnya perlu dibayar gaji seperti biasa sepanjang tempoh kawalan pergerakan ini.

“Ia perlu dipatuhi, contohnya pekerja kilang yang mesti berada di kilang, namun susulan arahan kerajaan untuk berada di rumah, mereka perlu berada di rumah masing-masing. Mereka mesti dibayar gaji dan tidak boleh dipotong,” jelas beliau.

Langkah kawalan pergerakan sebelum ini sedikit sebanyak menimbulkan kegusaran dalam kalangan pekerja di Malaysia memandangkan ada yang dibayar gaji mengikut kehadiran harian mereka ke premis pekerjaan.

Jadi, harapnya dengan penjelasan yang diberikan peguam ini akan dapat merungkai segala persoalan yang dihadapi oleh mereka yang terjejas dengan perintah kawalan pergerakan ini.

Baca perkongsian kami sebelum ini mengenai perintah kawalan pergerakan sebelum ini. Klik pautan di bawah untuk membaca.

Dr Dzulkefly Jelaskan Perintah Kawalan Pergerakan Bukan Perintah Berkurung

Dua Pawagam Utama Negara Tutup Operasi Bermula Esok

Rakyat Malaysia Boleh Dipenjara Jika Langgar Perintah Kuarantin


Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

Kes langgar SOP. Mengapa terdapat individu yang dikenakan saman direct dan tetapi terdapat individu yang perlu menunggu kertas siasatan dibuka?

Yang pertama, ‘saman’ yang dikenakan tu bukannya saman tetapi ia adalah kompaun. Bezanya, kompaun boleh dibayar sebelum masuk mahkamah. Saman pula, perlu masuk mahkamah untuk bayar.

Maka, mengapa terdapat individu dikenakan kompaun direct di tempat kejadian dan kenapa ada individu yang kena tunggu kertas siasatan dibuka? Adakah sebab pilih bulu?

Tidak, kerana individu yang dikenakan kompaun direct ini adalah orang yang melakukan pelanggaran SOP di hadapan penguatkuasa. Manakala individu yang dibuka kertas siasatan pula mereka melakukan pelanggaran SOP bukan di hadapan pihak penguatkuasa.

Contohnya, tidak memakai pelitup muka sewaktu masa pergi kedai dan kemudian dikesan pegawai polis atau pegawai kesihatan. Individu tersebut bakal dikenakan kompaun sebanyak maksimum RM10,000.

Sekiranya melakukan majlis perkahwinan tidak mengikut SOP namun tidak terdapat seorang pun pegawai polis atau kesihatan yang ke datang majlis tersebut maka tidak dikenakan kompaun direct.

Kalaulah masa tengah majlis tu ada pegawai polis atau kesihatan ambush atau tak sengaja lalu atau mereka menerima laporan dari orang awam yang datang ke majlis tersebut, barulah mereka boleh kenakan kompaun secara direct.

Pokok pangkalnya, sekiranya ada pegawai polis atau kesihatan nampak depan mata terdapat individu melanggar SOP maka mereka boleh kenakan kompaun secara terus.

Sekiranya mereka tidak nampak atau tidak ada di tempat kejadian, maka orang awam boleh menelefon pihak polis untuk mendatangkan mengenakan kompaun. Contohnya seperti menelefon pihak polis untuk segera datang ke tempat kejadian berikutan terdapat artis menjalankan majlis perkahwinan tidak mengikut SOP. Lalu pihak polis pun datang bagi mengenakan kompaun kepada penganjur majlis.

Kita sebagai orang awam boleh membuat aduan kepada pihak polis agar pihak polis menjalankan siasatan. Situasi seperti ini yang memerlukan pihak polis membuka kertas siasatan. Polis perlu memanggil pihak penganjur dan perlu  tentukan golongan ini melanggar SOP yang mana, siapa yang terbabit, individu yang bertanggungjawab dan sebagainya

Mudah cerita, kalau pelanggaran SOP tu sudah pun berlaku, barulah polis boleh membuat kertas siasatan. Bukan senang-senang nak saman jika tiada bukti kukuh. Hal ini kerana, pihak penguatkuasa tidak berada sewaktu tempat kejadian maka perlu diteliti dengan lebih lanjut

Selagi tiada laporan polis, selagi itulah pihak polis tidak boleh berbuat apa-apa. Sebab tu jika kita nampak terdapat individu tidak menjaga SOP, terus panggil polis. Kalau majlis dah selesai pula, terpaksalah kita buat report polis.

Sebagai tambahan, anggota polis yang boleh bagi kompaun ni adalah anggota polis berpangkat inspektor ke atas sahaja. Bawah daripada tu, tak boleh. Kalau kena kompaun dengan pegawai rendah daripada inspektor, kompaun tersebut dikira tidak sah dan individu tersebut tidak akan dikompaun atau disaman di mahkamah.

Maka, jelaslah mengapa terdapat individu yang dikenakan saman direct dan ada individu yang perlu menunggu kertas siasatan dibuka? Sekali lagi diulang, beza antara dua kes itu adalah yang direct sebab penguatkuasa nampak manakala yang tak direct sebab penguatkuasa tidak nampak.

Pernah mengajar netizen cara-cara merentas negeri untuk bulan madu, pasangan instafamous ini telah didenda dan dikenakan penjara selepas didapati bersalah.

‘Kantoi’ Guna Alasan Kerja Untuk Bulan Madu, Pasangan Instafamous Dikenakan Denda Dan Dipenjara

Selamba Promosi Perjudian Sempena Aidilfitri, Iklan Syarikat Judi Ini Buat Netizen Bengang


Achey Syukur Berjaya Siapkan Rumah Impian Walaupun Masih Hutang Bank

Pelawak yang juga merupakan ahli kumpulan Bochey, Achey baru-baru ini berkongsikan khabar gembira bersama peminatnya apabila berjaya memiliki rumah impian selepas sepuluh tahun penantian.

Perkongsian itu dibuat Achey melalui sekeping gambar bersama keluarganya yang dimuat naik di akaun Instagram miliknya @acheykintangkintung pada semalam.

“Syukur, saya percaya doa orang sekeliling dan kalian juga membantu kekuatan kami untuk menyimpan dan merealisasikan 10 tahun impian untuk memiliki rumah sendiri.

“Walaupun masih hutang bank, tetapi ia juga menolak kami untuk tidak selesa dengan keadaan sekarang. Terus usaha dan percaya tanamkan sasaran serta jayakan sasaran itu meski bertahun lamanya” tulisnya dalam hantaran tersebut.

Bercerita lanjut mengenai pencapaiannya memilki rumah impiannya itu, Achey juga menjelaskan perniagaan yang dijalankannya sebelum ini juga banyak membantu perjalanan mereka memiliki rumah.

Walaupun mengakui banyak perniagaan yang diceburinya sebelum ini tidak berjaya namun segalanya berubah apabila beliau berjaya menemui perniagaan yang tepat sekaligus membantu keadaannya dan keluarga.

“Bisnes juga sangat membantu. Banyak bisnes kami usahakan tidak berjaya sehinggalah kami jumpa bisnes yang tepat dan dapat membantu kami dan keluarga.

“Tapi, kami yakin pengalaman gagal itu adalah guru terbaik untuk semua insan,” katanya.

Baca juga perkongsian kami mengenai luahan menyayat hati Mamat Sepah dalam satu rancangan temu bual baru-baru ini di pautan di bawah.

Walaupun Nama Pernah ‘Dihancurkan’, Mamat Sepah Akui Sudah Ampunkan Jep Dan Shuib

K-Clique Bakal Lancarkan Buku Biografi Kongsi Kisah Perjalanan Karier Seni Khas Untuk Peminat

Tidak Cecah 500,000 ‘Followers’ Di Instagram, Amerul Affendi Dedah Kena ‘Reject’ Stesen TV


Peguam Ini Kongsi Cara Selesaikan Denda Kesalahan Jalan Raya Yang Melibatkan Mahkamah

Kita sebagai seorang pengguna jalan raya, kadang-kadang ada hari yang tidak menyebelahi nasib kita, akan ada pihak JPJ atau Polis Trafik menahan dan mengeluarkan saman atas kesalahan yang kita sedari mahupun tidak sedari.

Baru-baru ada seorang pengguna Twitter @MNasruddin_AR (Nas Rahman) yang merupakan seorang peguam dari Nas Rahman & Co telah berkongsi prosedur sekiranya kita perlu naik mahkamah untuk selesaikan kesalahan yang tidak boleh dikompaun ini.

Pernah tak kena saman dengan JPJ atau Polis Trafik? Kesalahan kita pulak JPJ kata tak boleh dikompaun, kena naik mahkamah untuk selesaikan.

Macam mana prosedurnya? pic.twitter.com/EScGTnD1t9

— Nas Rahman (@MNasruddin_AR) February 25, 2021

Menurut Tuan Nas, ada dua kesalahan yang tidak boleh dikompaun iaitu kenderaan tiada roadtax atau insurans atau memandu sambil menggunakan telefon bimbit. Setelah mendapat saman dari JPJ atau Polis Trafik, kita perlu tahu lokasi mahkamah dan tarikh yang kita perlu hadir.

Ketika hari perbicaraan, antara dokumen-dokumen yang kita perlu bawa ke mahkamah ialah kad pengenalan, resit saman dan juga kad debit. Pastikan ada duit dalam kad tersebut kerana anda perlu membayar denda selepas perbicaraan.

Pastikan datang awal dan perlu berada di mahkamah sebelum jam 9.00 pagi.

Kenapa pentingnya untuk datang awal adalah sebab pendaftaran untuk kes saman JPJ/Trafik ni hanya pukul 8-9 pagi sahaja.

Untuk pengetahuan semua, kita digalakkan untuk hadir ke mahkamah sebelum pukul 9 pagi  kerana pendaftaran untuk kes saman JPJ atau Polis Trafik ini hanya dibuka pada pukul 8 hingga 9 pagi sahaja. Jika pendaftaran telah ditutup, kita perlu pergi ke pejabat JPJ untuk dapatkan tarikh perbicaraan baru.

Semasa pendaftaran, staff di kaunter pendaftaran akan meminta kad pengenalan dan resit saman. Kedua-dua dokumen tersebut akan diserahkan kepada pegawai JPJ dan kita akan dimaklumkan bilik mahkamah yang mana untuk menjalankan perbicaraan.

Menurut Tuan Nas, bilik mahkamah untuk kesalahan trafik sentiasa dipenuhi dengan orang ramai, jadi agak senang untuk mencari bilik tersebut. Kita perlu menunggu di ruangan menunggu sehinggalah nama kita di panggil oleh pegawai JPJ yang bertugas. Biasanya pegawai tersebut akan panggil sepuluh nama sekaligus.

Bila nama kita dah disebut, kena jawab “Ya saya”. Kita akan ditanya sama ada mengaku bersalah atau tak. Lebih kurang macam kes jenayah la.

Dalam bilik mahkamah depan Majistret nanti, kesepuluh-sepuluh orang termasuk diri kita akan berdiri di hadapan Majistret dan nama individu akan dipanggil dan kesalahan setiap individu akan dibacakan. Bila jurubahasa sebut nama kita, kita perlu menjawab “Ya saya” dan kita akan ditanya sama ada mengaku bersalah ataupun tidak.

Selalunya dalam kesalahan trafik, rata-rata pesalah akan mengaku kesalahan kecuali kita rasa tidak bersalah dan boleh memohon untuk dibicarakan. Jika kita mengaku bersalah, kita perlu merayu kepada Majistret supaya hukuman atau denda diringankan.

Ini contoh sahajalah. Bergantung kepada situasi masing-masing.

Semasa rayuan, kita perlu berikan alasan yang munasabah kepada Majistret untuk pengurangan denda bergantung kepada situasi kita masing-masing. Setelah Majistret berpuas hati dengan rayuan yang kita berikan, Majistret akan maklumkan jumlah denda dan kita perlu ke kaunter pendaftaran untuk mendapatkan bil.

Kita perlu membayar jumlah denda pada hari yang sama, setelah itu barulah kita dapat semula kad pengenalan yang diberikan kepada pegawai pada awal pagi tadi. Kita mempunyai dua pilihan untuk membuat pembayaran denda, samada menggunakan mesin CDM yang disediakan atau gunakan kad debit di kaunter bayaran. Menurut Tuan Nas, disarankan guna kad debit bagi menjimatkan masa kita.

Bila IC dah dipulangkan, selesailah urusan kita pada hari tersebut iaitu membayar denda untuk saman JPJ/Trafik. Untuk rekod, sebaiknya simpan resit bayaran tu.

Setelah selesai membuat pembayaran, kita perlu bawa resit bayaran ke kaunter pendaftaran. Staff di kaunter akan ambil salinan resit dan memulangkan semula IC kita. Sebaiknya resit bayaran itu disimpan untuk rekod pada masa hadapan.

Terima kasih Tuan Nas atas perkongsian yang bermanfaat yang dapat memudahkan orang ramai menyelesaikan denda setelah mendapat saman dari pihak JPJ atau Polis Trafik pada masa hadapan. Sekiranya anda mahu baca perihal perundangan lebih lagi, anda boleh lihat di jomtanyapeguam.com.

Baca lagi artikel terbaru yang kami kongsikan sepanjang minggu melalui pautan di bawah.

Pemilik Kenderaan Ekzos Bising Boleh Didenda Atau Penjara Enam Bulan

JPJ Kemas Kini Peraturan, Pemilik Kenderaan Boleh Mohon Guna Cermin Lebih Gelap


Peguam Jelaskan Puteri Sarah Miliki Jalan Lain Jika Syamsul Yusof Enggan Cerai

Puteri Sarah Liyana telah memfailkan penceraian terhadap suaminya, Syamsul Yusof di Mahkamah Syariah Kuala Lumpur semalam selepas dirinya tidak mahu dimadu.

Menurut laporan, Puteri Sarah mempunyai beberapa pilihan mengikut peruntukan undang-undang syariah yang boleh digunakan bagi menuntut cerai daripada suaminya jika enggan melepaskannya.

Menurut peguam syarie yang mewakili Puteri Sarah, Datuk Akberdin Abdul Kader, berkata proses tuntutan cerai boleh diteruskan biarpun Syamsul enggan melepaskan plaintif pada hari sebutan kes terbabit pada 7 Mac depan.

Akberdin berkata, pihaknya akan menggunakan saluran undang-undang yang diperuntukkan jika Syamsul sebagai defendan, enggan menceraikan Puteri Sarah.

“Mengikut prosedur, kalau defendan (Syamsul) hadir pada hari itu (7 Mac depan) dan setuju untuk lafazkan cerai, perceraian antara mereka boleh berlaku.

“Tetapi kalau defendan tidak setuju, kami akan usahakan ke peringkat kedua di mahkamah yang sama di mana kes mereka dirujuk kepada Jawatan Kuasa Pendamai (JKP).

“Pada peringkat ini, wakil kedua-dua pihak akan cuba mencari jalan. Kalau berjaya, kita akan teruskan perceraian. Jika gagal, kita rujuk pula kepada hakam keluarga.

“Jika masih gagal, kita beralih pula kepada hakam mahkamah di mana dalam kes di mana defendan masih enggan (lepaskan), kuasa untuk melafazkan cerai diberi kepada mahkamah yang mewakili plaintif,” katanya.

Permohonan terbabit difailkan mengikut Seksyen 47 Akta Undang-Undang Keluarga Islam (Wilayah-Wilayah Persekutuan) 1984.


Peguam Maklum Berjaya Kumpul Sumbangan RM40,000 Untuk Ikat Jamin Siti Nuramira Dan Alex

Jumaat lalu, Siti Nuramira Abdullah, 26, dan Alexander Navin Vijayachandran, 38 dilaporkan terpaksa memohon dana awam atau crowdfunding bagi membayar jumlah ikat jamin yang agak tinggi dikenakan terhadap mereka.

Berdasarkan laporan terkini Harian Metro, peguam mereka, R Sivaraj berkata, pihaknya berjaya mengumpul sumbangan berjumlah RM40,000 setakat pagi tadi.

Siti Nuramira dan Alexander yang masing-masing dikenakan ikat jamin RM20,000 berada di Penjara Satelit Beranang serta Kuala Kubu Bharu selepas gagal membayar jumlah jaminan, minggu lalu.

#KualaLumpur Siti Nuramira Abdullah, 26, dan V Alexander Navin, 38, yang masing-masing dikenakan ikat jamin RM20,000 berada di Penjara Satelit Beranang serta Kuala Kubu Bharu selepas gagal membayar jumlah jaminan, minggu lalu.https://t.co/adlRRzQPBa

— Harian Metro (@hmetromy) July 18, 2022

“Saya bersama penjamin kepada Siti Nuramira datang ke Mahkamah Kuala Lumpur hari ini untuk membayar ikat jamin. Pada masa sama, rakan peguam saya pula bersama penjamin Alexander Navin ke Mahkamah Petaling Jaya bagi tujuan sama.

“Bagaimanapun, kita tidak dapat pastikan bila anak guam akan dibebaskan kerana ia akan memakan sedikit masa bergantung kepada prosedur mahkamah.

“Berdasarkan pengalaman jika melepasi waktu dan berkaitan isu pengangkutan, ia akan mengambil masa untuk dilepaskan,” katanya kepada pihak Harian Metro.

Sivaraj berkata, kedua-dua anak guamnya dijangka dibebaskan selewat-lewatnya esok.

Beliau turut berterima kasih kepada orang ramai yang menyumbang bagi membantu membayar ikat jamin pasangan itu dan sebarang sumbangan tambahan akan dipulangkan kepada penyumbang.

Nuramira dan Alex sebelum ini mengaku tidak bersalah terhadap tuduhan yang dikenakan kepada mereka. Baca lagi pada pautan di bawah.

Mengaku Tidak Bersalah, Wanita Persenda Agama Islam Berdepan Hukuman Penjara Sehingga 5 Tahun

Beri Rokok Buat Jemaah Masjid, ‘Sedekah Jumaat’ Lelaki Ini Undang Pertikaian Netizen

Persatuan Kongsi Realiti Lebih 50% Pengusaha Stesen Minyak ‘Tenat’ Walaupun Harga RON97 Meningkat


Peguam Sarankan Beli Produk Ini Yang Sangat Berguna Ketika Kecemasan

Hari demi hari, kes jenayah seksual kerap dilaporkan dan ia telah menimbulkan kebimbangan kepada orang awam terutamanya dalam kalangan wanita dan kanak-kanak.

Mengambil kira hal ini, seorang pemilik akaun Twitter @JatIkhwan yang juga merupakan seorang peguam berkongsi peralatan yang boleh digunakan oleh wanita, kanak-kanak dan warga emas sebagai persediaan sekiranya berlaku kejadian tidak diingini.

Saya ada cari di internet peralatan yang wanita atau sesiapa saja boleh guna untuk cuba selamatkan diri. Salah satunya adalah ini- Rape Alarm. Bila alat ni diaktifkan, satu bunyi siren kuat 130/90 Db akan dikeluarkan untuk tarik perhatian orang etc. Sama-sama banteras jenayah. pic.twitter.com/pxdZegCqRB

Beliau telah berkongsi alatan ‘Rape Alarm’ atau penggera rogol yang boleh membantu ramai orang. Rape Alarm berfungsi membantu anda untuk menyelamatkan diri kerana ia menghasilkan bunyi siren yang kuat sehingga mampu menarik perhatian orang sekeliing apabila diaktifkan.

Malah, bunyi siren itu memiliki kekuatan sehingga 130/90 Db dan dipercayai boleh didengari dalam lingkungan 1KM. Selain itu, beliau juga turut berkongsi kedai yang menjual alatan ini.

Di Mr. DIY sedang buat promosi personal alarm ni. Beli dua RM 7. Bunyinya sangat kuat dan menyakitkan telinga. Bateri boleh ditukar ganti kalau bunyi mulai lemah. Sesuai untuk sebarang situasi dan semua orang. pic.twitter.com/akaCZhCVkA

Bagi anda yang ingin mendapatkan ‘Rape Alarm’ ini, ia boleh didapati di kedai MR.DIY dengan harga RM 7 sahaja untuk dua. Bunyi yang dihasilkan sangat kuat dan menyakitkan telinga mampu menyelamatkan anda kelak.

Berikutan perkongsian Ikhwan, netizen memberikan reaksi positif dan kebanyakannya mahu mendapatkan penggera tersebut sebagai langkah persediaan untuk menghadapi saat cemas nanti.

Budak2 kat Jepun wajib ada benda ni. So kat jepun tak boleh sembarangan nk tarik that tali kecuali betul2 emergency je. Malaysia should apply this barang olso as our safety.

@lee_neyna we should buying this since we're always go out.. 😂😂

— Syaf 😸 (@nrlsyfqhns) September 3, 2019

Walau bagaimanapun, Ikhwan tidak menyarankan pengguna untuk bergantung seratus peratus kepada alat ini dan sekurang-kurangnya perlu ketahui ilmu pertahanan diri yang mudah. Semoga perkongsian daripada Ikhwan ini bermanfaat.

Kami kongsikan lebih banyak tip menarik yang boleh anda ikuti dan memudahkan hidup anda. Klik pautan di bawah untuk membacanya.

7 Tip Untuk Penerbangan Lebih Selesa Dan Murah Dengan AirAsia

Ini ‘Bahan Rahsia’ Hilangkan Kotoran Degil Pada Kasut

Ini Cara Baiki Kipas Seperti Baharu Bermodalkan Bawah RM10


Peguam Waris Sultan Sulu Beri Amaran, Aset Malaysia Di Seluruh Dunia Diancam Bahaya

Sejumlah aset milik Malaysia di 169 negara diancam bakal dirampas oleh waris Kesultanan Sulu, kata peguam yang mewakili waris sultan sulu dalam tuntutan bernilai USD 14.9 bilion (RM62.59 bilion) yang dimenangi mereka terhadap Malaysia.

Memetik Reuters, Paul Cohen, peguam kepada waris, berkata bahawa penangguhan yang diarahkan oleh mahkamah hanya terpakai di negara Perancis dan bukan negara lain yang menandatangani konvensyen New York mengenai timbang tara.

Beliau menambah bahawa anugerah timbang tara yang dijatuhkan pada Februari di Perancis adalah sah di semua negara yang menandatangani.

“Arah ‘penangguhan’ yang dilihat melegakan kerajaan Malaysia buat sementara waktu itu hanya penanggughan sementara di sebuah negara sahaja, Perancis.

“Bagaimanapun, ia tidak melibatkan 169 negara yang lain,” kata beliau yang merupakan ketua pasukan peguam pewaris keturunan itu.

Selain aset yang dikecualikan seperti bangunan diplomatik, mana-mana aset kerajaan Malaysia di dalam negara yang disenarai dalam kovensyen Pertubuhan Bangsa-Bangsa Bersatu (PBB) adalah layak untuk dituntut, kata salah seorang peguam, Elisabeth Mason.

Waris Sulu sedang berusaha untuk menguatkuasakan tuntutan $14.9 bilion yang dimenanginya sebagai pampasan daripada perjanjian penyerahan Sabah kepada Malaysia.

Minggu lalu, notis rampasan dikeluarkan terhadap dua unit Petronas yang berpangkalan di Luxembourg. Syarikat itu bagaimanapun berkata bahawa rampasan itu sebagai “tidak berasas” kerana mereka telah pun melepaskan aset di negara terbabit.

Peguam bagi waris Sulu berkata syarikat itu kini berada di bawah kawalan pegawai kehakiman di Luxembourg, sementara menunggu sebarang rayuan oleh Petronas.

Dalam masa yang sama, parlimen Malaysia kecoh lagi semalam apabila cubaan ahli parlimen pembangkang untuk membawa isu tuntutan waris Sultan Sulu ditolak tiga kali oleh Timbalan Speaker, Rashid Hasnon.

Kekecohan bermula apabila Isnaraissah Munirah (WARISAN-Kota Belud) membangkitkan Peraturan Mesyuarat 18 (1) selepas sesi Soal Jawab Lisan berakhir.

Beliau melahirkan rasa kecewa terhadap penolakan usul itu buat kali ketiga dan berkata bahawa usul itu penting bagi kedaulatan negara serta bukan perkara remeh yang boleh ditolak.

“Saya nak tanya kerajaan, sejauh manakah perbincangan ini dibenarkan di Parlimen? Tidakkah kamu peduli dengan Sabah, kerana Sulu hanya menyaman Sabah, bukan negeri lain,”

“Saya menyeru semua anggota parlimen Sabah dan anggota parlimen lain untuk bangkit, meminta usul ini dibahas dalam dewan ini,” katanya, dipetik dari Berita Harian.

Bagaimana aset Malaysia bernilai RM8 bilion dirampas oleh waris Sultan Sulu? Rujuk pautan di bawah untuk membaca.

Bagaimana Aset Malaysia Bernilai RM8 Bilion Dirampas Oleh Waris Sultan Sulu?

Kerajaan Malaysia Diarah Bayar Wang Pampasan Sebanyak RM62 Bilion Kepada Waris Sultan Sulu


Pejabat 9GAG Di Hong Kong Ini Sungguh ‘Awesome’

9GAG mungkin laman web untuk anda cari sesuatu yang lucu untuk buat anda ketawa dan gembira. Tapi kalau anda tengok pejabat cawangan mereka di Hong Kong ini, anda akan nampak 9GAG adalah serious business. Syarikat yang berpengkalan di California itu mengupah LAAB Architects untuk mengubahsuai pejabat cawangan mereka di Hong Kong untuk jadi sangat awesome. Lokasi asal pejabat ini awalnya adalah satu gudang, tetapi diberi sentuhan baru oleh LAAB Architects supaya ianya menjadi lebih modern dan praktikal.

Pejabat berkeluasan 5000 kaki persegi ini dipecahkan kepada 3 kawasan iaitu Park, Hot Desk dan War Rooms. Boleh lihat lebih lanjut gambar pejabat ini dan anda mesti mahu bekerja di sini. Semua pekerja nampak happy dan fun saja. Indah sungguh environment kerja mereka.


Pejabat Airbnb Di Singapura Ini Sungguh Kreatif

Biasa guna Airbnb untuk menempah tempah tinggal di destinasi yang anda tuju? Kalau ya, bagus. Airbnb Singapura berpindah ke pejabat yang baru dan pejabat mereka ini sungguh awesome.

Setiap rekaan ruangan di pejabat ini berbeza dan ibarat culture dari seluruh dunia disatukan dalam satu tempat. Mungkin mahu menunjukkan Airbnb berada di seluruh dunia. Ruang untuk pekerja mereka bekerja juga pelbagai dan tidak rigid. Konsep cafe mereka pula berkonsep kopitiam traditional.

Setiap ruang meeting di sini pula diinspirasikan dari rumah sebenar yang boleh disewa di Airbnb. Antaranya apartmen di Batignolles, loteng yang berelemen Andy Warhol di Bangkok dan caravan di Kuta, Bali. Awesome! Rasa nak buat lawatan ke pejabat Airbnb ini satu hari nanti.


Pejabat Airbnb Di Tokyo Ini Nampak Sangat ‘Cool’ Dan Selesa

Biasa menggunakan servis AirBnb? Servis perkongsian tempat tinggal ini membuka pejabat baru mereka di Shinjuku, Tokyo yang menawarkan rekaan yang cantik. Bekerjasama dengan firma Suppose Design Office, syarikat itu telah menukar pejabat berkeluasan 500 meter persegi itu dengan inspirasi Tokyo sendiri.

Lantai kayu menghiasi permukaan lantai pejabat ini dan skema warna ‘nude‘ banyak digunakan dalam menghias pejabat ini. Seperti biasa, pejabat ini membiarkan sebanyak mungkin cahaya masuk ke pejabat untuk mengurangkan penggunaan elektrik. Rekaan pejabat ini juga mementingkan komunikasi langsung antara pekerja. Jadi tiada partition untuk bekerja dan pekerja bebas membuat kerja di mana sahaja mereka mahu.

Sebagai tambahan, pokok-pokok dihias di dalam pejabat ini untuk menambah warna hijau dan kesegaran di sekitar pejabat. Clean dan nampak selesa betul pejabat Airbnb Tokyo ini. Apa sahaja yang dibuat di Jepun pasti nampak sangat cool.


Pejabat Astro Dan unifi TV Turut Diserbu Susulan Dokumentari Kontroversi Al Jazeera

Susulan daripada siasatan yang dijalankan terhadap dokumentari kontroversi dikeluarkan Al Jazeera sebelum ini, pejabat Astro dan unifi TV di Malaysia juga dilaporkan telah digeledah pihak berkuasa pada semalam.

Serbuan terhadap dua syarikat tempatan itu dilakukan pihak polis bersama Suruhanjaya Komunikasi dan Multimedia Malaysia selepas tindakan sama dilakukan terlebih dahulu di pejabat biro Al Jazeera di Kuala Lumpur pada juga pada semalam.

Ketiga-tiga serbuan itu dibuat sebagai sebahagian siasatan pihak berkuasa terhadap laporan yang diterima mengenai dokumentari bertajuk Locked Up In Malaysia Lockdown diterbitkan Al Jazeera yang tular sebelum ini.

Dokumentari itu sebelum ini menerima kritikan hebat daripada masyarakat tempatan susulan laporan mereka yang disifatkan berat sebelah dan tidak memaparkan situasi sebenar pengurusan warga asing ketika berdepan dengan pandemik COVID-19 ketika ini.

Menurut laporan Malaysiakini, ketiga-tiga serbuan yang dilakukan itu turut merampas komputer dengan dua dirampas di pejabat Al Jazeera manakala bagi kedua syarikat penyiaran tempatan itu pula tidak diperincikan.

Selain rampasan komputer, Pengarah Jabatan Siasatan Jenayah Bukit Aman, Huzir Mohamed menjelaskan keterangan saksi-saksi juga turut diambil ketika serbuan bagi tujuan membantu siasatan.

“Keterangan saksi-saksi lain turut diambil ketika serbuan dilaksanakan bagi membantu siasatan. Dapatan siasatan akan diangkat ke Pejabat Peguam negara dalam tempoh terdekat.

“PDRM menegaskan tindakan yang dilaksanakan adalah berlandaskan undang-undang, tiada individu atau pun entiti yang akan terlepas daripada sebarang tindakan jika jelas mencabuli undang-undang yang berkuatkuasa di Malaysia,” katanya.

Walaupun dokumentari tersebut dihasilkan oleh Al Jazeera namun Astro dan unifi TV difahamkan sebagai TV internet dan satelit ada menawarkan program Al Jazeera di negara ini.

Baca perkongsian kami mengenai dokumentari Al Jazeera yang tular sebelum ini di pautan di bawah.

Laporan Salah Al Jazeera Bangkitkan Kemarahan Rakyat Malaysia

Pengacara Bernama Panggil Al Jazeera Sebagai ‘Al-Jahiliyah’ Dikenakan Tindakan

‘Rayhan Kabir’ Daripada Dokumentari Al Jazeera Kini Ditahan, Bakal Diusir Dari Malaysia


Designer Bina Pejabat Di Bawah Jambatan Dan Ini Hasilnya

Anda pasti tak sangka, pejabat ini dibina di bawah jambatan dan yang menariknya, jambatan ini merupakan jambatan paling sibuk di Valencia. Pejabat luar biasa ini direka bentuk dan dibina sendiri oleh Fernando Abellanas, seorang designer perabot yang kreatif berasal dari Sepanyol.

Menurut Fernando, idea untuk membina ruang pejabat ini dirancang oleh beliau sendiri. Baik dari segi pemilihan bahan binaan, konsep, reka bentuk termasuklah membinanya. Membina ruang kerja tergantung di bawah jambatan seperti ini bukanlah sesuatu yang mudah, namun bagi Fernando projek ini sebagai ukuran untuk menguji tahap kemampuannya.

Tidak hanya berfungsi sebagai ruang kerja, pejabat unik ini turut boleh dijadikan sebagai ruang rehat serta dilengkapi dengan lampu yang boleh digunakan pada waktu malam.

Namun begitu Fernando tidak mendedahkan lokasi sebenar pejabat ini disebabkan projek di bawah jambatan ini dilakukan tanpa mendapat kebenaran pihak berkuasa tempatan.

Kerana ini juga, Fernando tidak kisah jika satu hari nanti pejabat ini dirosakkan atau dirobohkan pihak berkuasa. Bagi beliau, projek membina pejabat di bawah jambatan ini hanyalah satu kepuasanan dan bersifat sementara sahaja. Bukan untuk penggunaan jangka masa panjang.

BACA JUGA: ‘Joshua Tree Residence’ Rekaan Menarik Untuk Rumah Kontena Anda


Acik Mael ‘On Tak On’ Maut Terlibat Kemalangan Di Port Dickson

Faizee Azmee, 47, yang lebih dikenali dengan nama Acik Mael dalam kalangan pengguna media sosial melalui tagline ‘On tak On’ maut selepas motosikal ditunggangnya terlibat dalam kemalangan dengan dua buah kenderaan di persimpangan lampu isyarat Sua Betong, di sini petang semalam.

Memetik Utusan Malaysia, mangsa mengalami cedera parah di kepala namun dilaporkan meninggal dunia pada pukul 8.38 malam selepas mendapatkan rawatan di Hospital Port Dickson.

Ketua Polis Daerah Port Dickson, Superintenden Aidi Sham Mohamed berkata, kemalangan pada pukul 4.57 petang itu melibatkan sebuah motosikal jenis C100 ditunggang mangsa dan masing-masing sebuah kereta Perodua Bezza serta Perodua Aruz.

“Siasatan awal mendapati, kemalangan berlaku semasa pemandu kereta Perodua Aruz dipandu seorang anggota tentera lelaki berusia 30 tahun dalam perjalanan ke rumahnya di Kem Garison, Si Rusa.

“Apabila sampai di tempat kejadian, ketika Perodua Aruz itu bergerak terus tiba-tiba sebuah kereta Perodua Bezza dipandu anggota tentera wanita dan sebuah motosikal ditunggang mangsa keluar dari simpang arah Telok Kemang.

“Pemandu kereta Perodua Aruz tidak sempat menekan brek lalu melanggar bahagian kanan motosikal menyebabkan mangsa melambung, kemudian terjatuh di bahagian bampar kereta Perodua Bezza sebelum terjatuh di atas jalan raya,” katanya dalam kenyataan.

Menurut Aidi, kemalangan mengakibatkan Faizee mengalami kecederaan parah di kepala dan dibawa ke Hospital Port Dickson untuk mendapatkan rawatan.

“Bagaimanapun, pada pukul 8.38 malam pihak hospital mengesahkan mangsa meninggal dunia. Kes disiasat di bawah Seksyen 41(1) Akta Pengangkutan Jalan 1987,” katanya.


Pejabat Google Dan Facebook Mungkin Dibuka Di Kulim

Pembukaan pejabat Google dan Facebook di Malaysia bukanlah sesuatu yang mengejutkan. Malah, masing-masing sudahpun menubuhkan cawangan mereka di negara kita. Walaubagaimanapun, pembukaan cawangan terbaru di Kulim, Kedah dan bukannya sekitar Lembah Klang atau Cyberjaya pastinya mengejutkan ramai.

Berdasarkan laporan, Kedah bakal mengajak syarikat Google dan Facebook untuk membuka cawangan mereka di Kulim Hi-Tech dalam usaha untuk membangunkan Kedah Digital hasil usaha kerajaan negeri.

Setakat ini, menurut Pengerusi Jawatankuasa Penerangan, Komunikasi dan Multimedia, Badan-Badan Bukan Kerajaan (NGO) negeri, Mohd Firdaus Ahmad proses untuk menjayakan misi ini masih lagi dalam peringkat perbincangan dan penelitian.

Untuk pengetahuan, ini bukanlah tawaran pertama daripada Kedah buat syarikat Google untuk membuka cawangan di negeri tersebut. Selain itu, sebanyak 40 menara bakal dibangunkan di kawasan pedalaman melibatkan Baling, Kubang Pasu dan beberapa tempat yang lain dalam menawarkan internet dengan kelajuan pantas buat para pengguna. Sama-sama kita nantikan respon daripada pihak Google dan Facebook mengenai projek Kedah Digital ini.


Pejabat Opera Software Di Poland Ini Sungguh Awesome

Ada di kalangan anda yang lebih suka gunakan browser Opera? Kalau ya, anda memang rare. Begitu juga dengan pejabat mereka ini. Pejabat Opera Sofware di Wroclaw, Poland ini adalah antara pejabat yang cantik dan cool yang pernah dilihat.

Ianya direka oleh firma mode:lina dengan konsep rekaan bilik mesyuarat yang terbuka dan santai. Bandar Wroclaw terkenal dengan gelaran City Of One Hundred Bridges. Jadi rekaan arca melengkung dan palang besi sengaja ditambah untuk menepati tema bandar ini. Cool habis.

Tambahan pula, setiap bilik direka dengan rekaan berbeza. Ada bilik mesyuarat yang dihias dengan keyboard lama di dinding, ada kawasan yang direka seperti anda berada di stesyen kereta api, ada bilik yang dihiasi dengan floppy disk dan banyak lagi. Memang kreatif dan fun sangat pejabat ini.

Owh, kalau ada pekerja yang membawa anak mereka ke tempat kerja, ada juga pusat jagaan yang cool untuk anak-anak bermain. Check it out pejabat Opera ini menerusi gambar-gambar di bawah. Pastinya sangat berbeza dengan pejabat anda kan?


Pejabat SRAM Ini Ada Trek Basikal Di Dalamnya

Anda rasa pejabat 9gag di Hong Kong dah cool? Lihat pula pejabat SRAM ini. Syarikat pengeluar komponen basikal terkemuka dunia, SRAM meminta firma rekaan Perkins+Will untuk membina ibu pejabat baru mereka di Chicago bertemakan lifestyle basikal.

Pejabat berkeluasan 72,000 kaki persegi itu menempatkan kesemua department syarikat itu di bawah satu bumbung; dari R&D hingga ke bahagian jualan dan pemasaran. Uniknya, ada trek basikal sepanjang 200 meter di dalam pejabat mereka yang membolehkan pekerja mereka seramai 150 orang bergerak lebih pantas ke satu department ke department yang lain. Secara tidak langsung, mereka dapat mencuba dan membuat kajian produk baru syarikat itu. Awesome bukan?

SRAM juga turut menyediakan ruang simpanan basikal yang luas dan ruang rehat yang selesa untuk pekerja mereka. Sungguh lain dari yang lain pejabat mereka ini.

Baca : Pejabat 9gag di Hong Kong Ini Sungguh Awesome


Tonton Video Muzik Rasmi ‘Pejamkan Mata’ Malique Feat Dayang Nurfaizah

Seperti lagunya, muzik video lagu ini juga cukup deep. Muzik video ini tambah menarik dengan penampilan khas artis-artis ternama seperti Beto Kusyairy, Uqasha Senrose dan Johan As’ari. Paling win muzik video buat dalam bas sekolah sahaja. Cuma bas ini awesome kerana ianya berada di luar kosmos.Seperti biasa, tuan punya badan tidak buat kemunculan dalam muzik video ini. Apapun, salut!


Pejuang Alam Sekitar, Greta Thunberg Dipilih Sebagai TIME’s Person Of The Year

Greta Thunberg, remaja berusia 16 tahun dan juga aktivis alam sekitar telah dinobatkan sebagai TIME’s Person of The Year.

Beliau yang masih lagi bersekolah telah menjadi berita utama di seluruh dunia pada tahun ini apabila selalu mencari ‘pasal’ dengan beberapa pemimpin dunia.

Antaranya adalah ucapannya pada sidang kemuncak Iklim PBB pada bulan September lalu yang menyentuh kepada isu pemanasan global dan perubahan iklim dunia yang drastik.

.@GretaThunberg is TIME's 2019 Person of the Year #TIMEPOY https://t.co/YZ7U6Up76v pic.twitter.com/SWALBfeGl6

‘Anda telah mencuri impian saya dan zaman kanak-kanak saya dengan kata-kata kosong anda’ – itulah antara bait kata beliau yang menggegar seluruh pemimpin dunia kerana keegoan mereka yang membiarkan dunia semakin hampir ke penghujungnya.

Beliau memulakan kempen alam sekitar bermula Ogos 2018, di mana beliau tidak hadir ke sekolah dan memilih untuk berkhemah di luar Parlimen Sweden sambil memegang papan tanda ‘boikot sekolah untuk perubahan iklim’.

Sejak daripada itu, Greta Thunberg telah mula diundang untuk memberi ucapan kepada negara-negara luar di PBB – dia sempat bertemu dengan Pope dan mengkritik Presiden AS Donald Trump.

Remaja berusia 16 tahun ini juga sering menjadi perhatian warga media sosial apabila memuatnaik pengembaraan beliau ke sesuatu negara dengan menggunakan bot – alasannya adalah untuk menjaga alam sekitar – dan bukannya kapal terbang.

Thunberg berjaya melepasi segala kritikan dan cabaran pada tahun ini, dia berjaya bercakap dengan penuh semangat serta emosi yang tepat bagi menangkap mata setiap manusia.

Walaupun beliau tidak berjaya memenangi Nobel Peace Prize 2019, remaja ini jelas lebih layak untuk anugerah kali ini.

Alam sekitar telah menjadi isu penting buat semua. Kami juga telah menulis beberapa artikel yang mengetengahkan isu ini. Klik pautan di bawah untuk membaca.

Mudah Tetapi Jijik, Lihat Bagaimana Sistem Pengurusan Sampah Dilakukan Di India

Tanah Perkuburan Ini Dibina Kepada ‘Mereka’ Yang Mati Disebabkan Plastik

Rusa Ditemui Mati Dengan 7 Kilogram Sampah Dalam Perut